text:
1 Samuela
Chapter 9
Sa dua na tamata mai vei ira na Penijamini na yacana o Kisi na luvei Epieli; na luvei Seroa, na luvei Pikoraci, na luvei Afia, na Penijamini, na tamata qaqa ka kaukauwa.
2 Sa dua na luvena o Saula, e cauravou totoka ka kilai tani. Sa sega ni dua tale e Isireli me sivia na taucoko ni cauravou oqo. Sa vatukai vinaka ka tudonu.
3 E a yali na asa nei Kisi na tama i Saula ena gauna o ya. O Kisi sa tatau vei luvena, "Kauta e dua na dauveiqaravi, drau tu ka lako me vakasaqarai na asa."
4 Ni sa lako yani ki na veiulunivanua e Ifereimi ena loma ni vanua o Salisa, e rau sa sega ni kunea kina. E rau sa lako yani ki Salimi, e rau sa sega ni kunea kina. E rau sa lako curuma na vanua vaka Penijamini ka sa sega ga ni kune.
5 Ni rau sa lako mai ki na vanua vaka Supi, sa tukuna o Saula vua na nona dauveiqaravi, "Daru lesu tale, o tamaqu sa na guilecava na asa, ka sa na leqataki kedaru tiko."
6 Sa tukuna sara vua na dauveiqaravi, "Raica, ena koro o ya sa tiko kina e dua na tamata ni Kalou ka sa tamata vakaturaga; sa dauyaco kece na veika e dautukuna se vosa kina. Me daru lako vua, de vakaraitaka vei kedaru na sala me daru lako kina."
7 Sa tukuna tale o Saula vua na nona dauveiqaravi, "Kevaka daru sa lako vua na tamata ni Kalou, na cava me daru kauta vua? Sa oti na madrai, sa sega na ka me daru kauta vua na tamata ni Kalou, na cava me daru cakava?"
8 Sa sauma mai na dauveiqaravi vei Saula ka vaka: "Raica sa tiko oqo vei au e dua na dola me'u solia vua na tamata ni Kalou me vakaraitaka kina vei kedaru na sala."
9 (Ena gauna o ya e Isireli, ni sa lako e dua me taroga na Kalou, sa dau tukuna vaka oqo: "Me da mai lako mada vua na daurairai"; ni sa parofita tiko o Samuela ena gauna o ya – sa dau kacivi e liu me daurai.)
10 Sa tukuna o Saula vua na nona dauveiqaravi, "O sa caka vinaka, daru lako sara yani." E rau sa lako sara ki na koro sa tiko kina na tamata ni Kalou.
11 Ni rau sa cabeta na delana ki na koro, e rau sa sota kei na so na yalewa era sa mai taki wai, ka rau sa taro yani, "Sa tiko beka e ke na daurai?"
12 Era sa sauma mai, "Io, sa tiko eke na daurai, sa tiko ga e liu oqori. Drau totolo, ena lako mai o koya ki na koro, ni sa tiko na nodra vakacaboi soro o ira na tamata e na koro ena yasana cecere.
13 "Ni drau sa lako ga mai kina koro, drau na kunei koya ni bera ni lako cake ki na yasana cecere me kana kina. Era na sega ni kana na tamata me yacova ni sa lako mai o koya, baleta me vakalouvinakataka o koya nai soro – ni oti koya era na qai kana o ira sa sureti mai. Drau lako cake, ni gauna sara ga oqo, ena laukune kina o koya."
14 E rau sa lako cake ki na koro, ni rau sa lako tiko mai, sa lako donui rau tiko mai o Samuela, ni lako cake tiko ki na vanua cecere.
15 Sa tukuna oti e daligai Samuela o Jiova na siga ena lako mai kina o Saula ka tukuna,
16 "Ena mataka, na gauna vata ga oqo, Au na vakatala mai vei iko e dua na tamata mai na vanua i Penijamini, mo lumuti koya me nodra i liuliu na Noqu tamata, na Isireli, o koya oqo ena vakabulai ira na Noqu tamata mai na ligadra na Filisitia. Ni'u sa rai tiko vei ira na Noqu tamata, baleta ni sa lako cake tiko mai vei Au na nodra tagi."
17 Ni sa raici Saula o Samuela, sa tukuna vua o Jiova, "Sai koya oqori na tamata Au sa tukuna tiko vei iko. O koya oqo ena liu vei ira na Noqu tamata."
18 Sa torovi Samuela tiko mai o Saula ena matamata ka taroga, "Au kerea, mo ni vakaraitaka vei au na nona vale na daurai?"
19 Sa sauma yani vei Saula o Samuela, "Oi Au ga na daurai – mo liu yani vei au kina yasana cecere, ni o na kana vata kei au e daidai; ni mataka, au na qai laivi iko mo lako ena mataka ni'u sa tukuna oti vei iko na veika sa tu e lomamu.
20 "Me vaka na nomu asa sa yali oti oqo me tolu na siga, mo kua ni leqa taka baleta ni sa kune oti. Sa tiko beka vei cei na ka era gadreva na Isireli? E sega beka ni tiko vei iko kei ira na vale nei tamamu?"
21 Sa sauma o Saula ka vaka: "Au sa sega beka ni dua na Penijamini, mai na yavusa lailai duadua e Isireli, na noqu vuvale na vuvale murimuri duadua vei ira na Penijamini? Ena cava o sa vosa kina vaka oqo vei au?"
22 Sa kauti Saula o Samuela kei na nona dauveiqaravi ka kauti rau mai ki na vale ni soqo, ka vakadaberi rau ena vanua daudokai nodra sa dau sureti mai; era sa lewe tolusagavulu na tamata.
23 Sa tukuna o Samuela vua na dauvakasaqa, "Kauta mai na tikina au sa solia vei iko, na kena au a tukuna, 'Me biu tiko vakatikitiki.'"
24 Na daunivakasaqa sa taura mai na lewe ni manumanu ka vakarautaka e matai Saula. Sa tukuna o Samuela, "Sai koya sara ga oqo, na veika sa maroroi tu, sa qai vakrautaki oqo vei iko. Mo kana baleta ni sa vakarautaki oqo vei iko baleta ni'u sa dau sureti ira mai na tamata." Sa kana vata o Saula kei Samuela ena siga o ya.
25 Ni rau sa lako sobu mai na tikina cecere ki na koro, e rau sa veivosaki tiko o Saula kei Samuela ena tabana e cake ni vale.
26 E rau sa yadra vakamataka lailai ni sa kida mai na mataka, sa kaciva Saula o Samuela ki na dela ni vale ka tukuna, "Mo tucake me'u talai iko yani ki na nomu sala." Sa tucake o Saula e rau sa lako yani ki tuba vata kei Samuela.
27 Ni rau sa lako yani ki na taudaku ni koro sa tukuna sara o Samuela vei Saula, "Mo tukuna vua na nomu dauveiqaravi me liu yani vei kedaru. Sa lako sara yani. "O iko mo tiko mada eke, me'u tukuna kina vei iko na nona vosa na Kalou."


c: text/html

text: Na same i Tevita.א [Alefa]37 Kua ni rarawa* ena vukudra na tamata ca.Se vuvutaki ira na daucakacala.+2 Era na malai totolo ga vaka na co+Qai raqosa yani vaka na co vou e drokadroka.ב [Peca]3 Nuitaki Jiova qai cakava na ka vinaka,+Vakaitikotiko ga e vuravura* qai cakacaka ena yalodina.+4 Mo rekitaki Jiova,*Ena qai solia vei iko na veika e gadreva na lomamu.ג [Kimela]5 Tataunaka na nomu sala vei* Jiova,+Vakararavi vua, ena qai yavala ena vukumu o koya.+6 Ena vakavuna me serau vaka na kida ni mataka na nomu yalododonu,Me vaka tale ga na matanisiga ena sigalevu tutu na nomu lewadodonu.ד [Teleca]7 Galu tiko ga ena mata i Jiova+Qai waraki koya ena vakanuinui.*Kua ni rarawataka na tamataE rawaka ni vakayacora na nona lalawa.+ה [Ai]8 Mo biuta na cudru qai vakanadakuya na katakata,+Kua ni rarawa qai goleva na caka ca.*9 Nira na vakarusai laivi na daucaka ca,+Ia o ira na dau nuitaki Jiova era na taukena na vuravura.+ו [Vau]10 Malua mada vakalailai, sa na sega vakadua na daucaka ca,+O na rai ena vanua era tu kina e liu,Era na yali kina.+11 Ia era na taukena na vuravura na yalomalumalumu,+Era na kunea na marau vakasakiti ena levu ni vakacegu.+ז [Sayini]12 Na daucaka ca e dau bukia na kena vere na yalododonu,+E vaqurubati vua.13 Ia o Jiova ena dredrevaki koya,Ni kila o koya ni na yaco mai na nona siga.+ח [Eca]14 Era ucuna mai na nodra iseleiwau na daucaka ca, ra qai loveca* nodra dakaititiMera vakabalei kina na vakaloloma kei na dravudravua,Mera vakamatei kina o ira e dodonu na nodra sala.15 Ia na nodra iseleiwau ena suaka na lomadra,+Na nodra dakaititi ena musulaki.ט [Teca]16 E vinaka sara na ka lailai e tu vua na yalododonuMai na ka e bini tu vei ira e levu na daucaka ca.+17 Ni na musuki na ligadra na daucaka ca,Ia ena tokoni ira na yalododonu o Jiova.י [Yota]18 E kila vinaka o Jiova na ka era sotava na tamata tawacala,*Ena sega ni mudu na nodra ivotavota.+19 Era na sega ni vakamadualaki ena gauna ni leqa,Era na bula sautu ena gauna ni dausiga.כ [Kafa]20 Ia era na rusa na daucaka ca,+Era na yali na meca i Jiova me vaka na veico bulabula,Era na yali vaka na kubou.ל [Lameta]21 E dau dinau na daucaka ca qai sega ni sauma lesu,Ia na yalododonu e yalosavu* qai dau lomasoli.+22 Era na taukeni vuravura o ira na vakalougatataki mai vua,Ia era na vakarusai laivi o ira na cudruvi mai vua.+מ [Memi]23 O Jiova e dusimaka* na ilakolako ni tamata+Ni kunea o Koya na marau ena nona sala.+24 Ke bale mada ga o koya, ena sega ni davo vakatoboicu,+Ni tokoni koya o Jiova ena ligana.+נ [Nuni]25 Au a gone, qo au sa qase,Ia au sega ni raica e dua na yalododonu me biu wale tu,+Se ra vaqara madrai* na luvena.+26 E dau soli ka vakarawarawa o koya,+Era na vakalougatataki tale ga na luvena.ס [Sameki]27 Gole tani mai na ca qai cakava na ka vinaka,+O na qai tu ga me sega ni mudu.28 Ni taleitaka na lewadodonu o Jiova,Ena sega ni biuti ira na nona tamata yalodina.+ע [Ayini]Era na taqomaki tiko ga,+Ia na kawa ni daucaka ca ena vakarusai laivi.+29 O ira na yalododonu era na taukena na vuravura,+Era na qai bula tawamudu kina.+פ [Pe]30 Na gusuna na yalododonu e tukuna tu ga na vuku,*Na yamena tale ga e tukuna na lewadodonu.+31 Sa tu ga e lomana+ na lawa ni Kalou,Ena sega ni tataivatia na nona ilakolako.+צ [Sati]32 Na daucaka ca e vakaraica voli na yalododonu,E saga tiko me vakamatei koya.33 Ia o Jiova ena sega ni biuti koya ina liga ni tamata oya+Se vakacalai koya ni sa lewai.+ק [Kofa]34 Nuitaki Jiova qai muria nona sala,Ena qai vakacerecerei iko mo taukena na vuravura.Nira vakarusai laivi na daucaka ca,+ o na raica sara ga.+ח [Resi]35 Au sa raica na daucaka ca tawalolomaNi tete yani me vaka na vunikau bulabula ena kena qele dina.+36 Ia sa takali yani vakasauri o koya qai yali sara,+Au vaqarai koya tiko ga, ia e sega ni kune rawa.+ש [Sini]37 Vakasamataki koya e tawacala,*Qai raici koya tiko ga na yalododonu,+Ni na vakacegu nona veigauna se bera mai.+38 Ia o ira kece na dau talaidredre era na vakarusai,Na nodra veigauna se bera mai na daucaka ca ena muduki.+ת [Tau]39 Na nodra vakabulai na yalododonu e vu mai vei Jiova,+O koya na nodra ivunivuni ena gauna ni leqa.+40 Ena vukei ira o Jiova qai vueti ira.+Ena vueti ira mai vei ira na daucaka ca qai vakabulai ira,Nira vakaruru vua.+

robotstxt: allowed

filter: keep


text: 9 O yau na imuri i Karisito, au tukuna tiko na ka dina, me vaka e vakadinadinataka na noqu lewaeloma ena veidusimaki ni yalo tabu, io au sega ni lasu2 ena noqu kaya niu rarawa vakalevu qai mosi tu ga na lomaqu.3 Au diva meu tawasei tani vei Karisito, meu cudruvi ga o yau ena vukudra na taciqu, o ira na wekaqu vakayago4 na Isireli, o ira e vakadonui ira na Kalou mera luvena,+ e nodra na lagilagi, na veiyalayalati,+ na Lawa,+ na veiqaravi tabu,+ kei na vosa ni yalayala.+5 O ira na Isireli qo era nodra kawa na tukadra,+ e sucu vakatamata mai vei ira na Karisito.+ Me vakacaucautaki na Kalou me tawamudu, o koya e lewa na ka kece ga. Emeni.6 E sega ni kena ibalebale qo ni sega ni yaco na vosa ni Kalou. Ni sega ni o ira kece na kawa i Isireli era “Isireli” dina.+7 Era sega tale ga ni luvena o ira kece na kawa i Eparama,+ ia, “O koya ena qai okati me nomu kawa ena basika mai vei Aisake.”+8 Kena ibalebale ni o ira na luvena vakayago era sega dina ni luve ni Kalou,+ ia o ira na luve ni vosa ni yalayala+ era okati mera kawa.9 Ni a yalataka na Kalou: “Au na lako mai ena gauna vata qo, ena qai vakasucuma o Sera e dua na gonetagane.”+10 E sega ni o koya ga oya, a yalayala tale ga ena gauna e kunekunetaka kina o Repeka e dua na drua vei Aisake na tukada.+11 Ni rau se bera ni sucu se rau cakava na ka e vinaka se ca, e qai vakaraitaka na Kalou ni o koya ga e veidigitaki me salavata kei na nona inaki, ni nona veidigitaki e vakatau ena nona veikacivi, e sega ni vakatau ena ka e cakava e dua.12 E kaya na Kalou vei Repeka: “O koya e qase ena bobula nei koya e gone.”+13 Me vaka ga e volai: “Au lomani Jekope, ia au cati Iso.”+14 Na cava meda qai kaya? E sega ni dodonu na lewa ni Kalou? Sega sara!+15 Ni a kaya vei Mosese: “Au na yalololoma vei koya au via yalololoma kina, au na yalovinaka ga vei koya au via yalovinaka vua.”+16 O koya gona, e sega ni vakatau vei koya e diva se na nona sasaga, ia e vakatau ga vua na Kalou dauloloma.+17 Ni kaya vei Fero na tikinivolatabu: “Qo na vuna au vakabulai iko tiko kina, meu vakaraitaka kina vei iko na noqu kaukaua, me vakatakilai tale ga e vuravura taucoko na yacaqu.”+18 O koya gona, e lomani koya ga e via lomana, qai laivi koya e via domoqa me domoqa.+19 Oni na qai kaya vei au: “Na cava ga e veibeitaki tiko kina? O cei e bau vorata na nona inaki sa vakatakilai mai?”20 O koya gona na wekaqu, o cei o iko mo vosa lesu vua na Kalou?+ Me kaya na ka e tuli vei koya e tulia, “Na cava o buli au kina va qo?”+21 Vakacava, e sega ni lewa na qele o koya na dautulituli,+ me bulia e dua na iyaya e talei kei na dua tale e sega ni talei ena dua ga na ibuli qele?22 Vakacava ke sa loma ni Kalou me vakaraitaka nona cudru kei na nona kaukaua vei ira na iyaya cudruvi e ganita mera vakarusai, e qai vosoti ira ga vakadede?23 Me vakatakila na levu ni nona lagilagi vei ira na iyaya lomani+ a vakarautaki ira e liu mera vakalagilagi,24 oya o keda eda a sega ni kacivi wale ga mai vei ira na Jiu, vei ira tale ga mai na veimatanitu,+ me cava kina?25 E vaka tale ga na ka e tukuna ena ivola i Osea: “O ira era sega ni noqu tamata,+ au na vakatokai ira mera ‘noqu tamata,’ na yalewa a sega ni lomani me ‘lomani,’+26 na vanua tale ga a tukuni vei ira na lewena, ‘Oni sega ni noqu tamata,’ era na vakatokai mera ‘luve ni Kalou bula.’”+27 A kacivaka tale ga o Aisea me baleti Isireli: “Ena rairai vaka na nuku ni matasawa na kedra iwiliwili na Isireli, ia e vica wale ga era na vakabulai.+28 Ni na vakataulewa e vuravura o Jiova,* ena tinia qai vakalekalekataka.”*+29 Me vaka tale ga a kaya o Aisea: “Ke sega ni dua na kawa e biuta mai vei keda o Jiova* ni lewe vuqa,* eda na tautauvata ga kei Sotoma, eda na vakataki Komora.”+30 Na cava meda qai kaya? Era sega ni qara tiko na yalododonu o ira na lewe ni veimatanitu, era vakadonui+ ga mera yalododonu ena vuku ni nodra vakabauta.+31 Ia o ira na Isireli, era qara tiko na yalododonu e yavutaki ena lawa, era sega ga ni rawata na ka e lavaki ena lawa oya.32 Ena vuku ni cava? Nira sega ni qara ena vakabauta, era qara ga ena nodra nanuma nira na rawata ena levu ni ka era cakava. Era tarabe ena “vatu ni veivakatarabetaki.”+33 Me vaka ga e volai: “Raica! Au sa tuvana mai Saioni na vatu+ ni veivakatarabetaki kei na vatu ni veivakacalai, ia o koya e yavutaka kina nona vakabauta ena sega ni rarawa.”+


text:
LESONI 11
E Dau Rogoci Keda o Jiova?
E dau rogoca na Kalou na noda masu. 1 Pita 3:12
E “Daurogo masu” o Jiova.” (Same 65:2) E vinakata meda masu vua mai vu ni lomada.
Masu duadua ga vei Jiova.
1 Joni 5:14E levu na ka e rawa nida masulaka.
Masuta me vakayacori na loma ni Kalou e vuravura me vaka e caka tiko mai lomalagi.
Masu ena yaca i Jisu me ivakaraitaki ni nomu vakavinavinakataka na ka e cakava ena vukumu.
Kerei Jiova me vukei iko mo cakava na ka vinaka. O rawa ni masulaka tale ga na kakana, isulu, vale, cakacaka saumi, kei na noda bula.


text:
Na Vosa Vakatautauvata ni Vuniolive
Na cava na ibalebale ni vosa vakatautauvata ni vuniolive?
-
Na vuna: kena vakayacori na inaki ni Kalou me baleta na veiyalayalati kei Eparama
-
Na tolona: e dusi Jisu, na imatai ni iwase ni kawa i Eparama
-
Na tabana: na kedra iwiliwili kece na ikarua ni iwase ni kawa i Eparama
-
Na tabana “sa ramusu”: o ira na Jiu era cati Jisu
-
Na tabana e “semati yani”: o ira na lotu vaKarisito lumuti mai na veimatanitu
Sa parofisaitaki tu nira na vakalougatataki na “lewe ni veimatanitu” ena vuku ni kawa i Eparama, ya o Jisu kei ira na 144,000.—Rom 11:12; Vte 22:18
Na cava au vulica me baleti Jiova ni vakayacora na nona inaki me baleta na kawa i Eparama?


text:
Joni
Chapter 4
Ni sa kila o Jisu na nodra sa rogoca na Farisi ni sa levu sa papitaisotaka o Jisu mai vei Joni.
2 (E dina mada ga ni sega ni veipapitaisotaki o Jisu, o iratou ga na Nona tisaipeli)
3 Sa biuti Jutia ka lako ki Kaleli.
4 Ia, sa lako curumi Samaria yani.
5 Sa yaco yani ki na dua na koro mai Samaria o Saika, voleka ki na dua na vanua sa solia o Jekope vei Joseva na luvena.
6 Sa tiko e kea na toevu ni wai nei Jekope. Sa oca sara o Jisu ena Nona lako voli mai, ka sa mai cegu sara ena toevu oqo, ni sa i ka ono tiko ni auwa.
7 Sa lako mai e dua na yalewa ni Samaria me mai taki wai, sa vosa vua o Jisu, "Solia mada vei Au e dua na wai, Me'u gunu."
8 E ratou se lako ki na koro oiratou na Nona tisaipeli me voli kakana.
9 Sa sauma mai na yalewa ni Samaria vei Koya, "E rawa vakacava vei iko na Jiu mo kere wai mai vei au na Samaria?," ni rau sa sega ni veiwekani vinaka na Jiu kei na Samaria.
10 Sa vosa yani o Jisu ka vaka: "Kevaka walega o sa kila na i solisoli ni Kalou, kei Koya sa vosa tiko yani oqo vei iko, 'Solia mai me'u gunu,' o na kerekere Vua, ka na solia vei iko o Koya na wai sa tiko kina na bula."
11 Sa vosa vei Jisu na yalewa, "Kemuni, sa sega na ka Mo ni taki kina, ni sa rui titobu na toevu. o ni sa kauta mai vei na wai sa tiko kina na bula?
12 "O ni sa levu cake beka vei koya na tamai keimami o Jekope, o koya sa solia vei keimami na toevu oqo, ka sa gunu talega mai kina "O Koya kei iratou na luvena kei na nona manumanu kecega?"
13 Sa sauma vua o Jisu ka vaka: "Yalewa o koya sa gunu mai na wai oqo, ena via gunu tale,
14 "ia, o koya vakayadua sa gunuva na wai Au na solia vua, ena sega ni karamaca tale. Na wai Au na solia vua, ena vuki me mataniwai vure ka tovure cake tiko ga ki na bula sega ni mudu."
15 Sa vosa vei Jisu na yalewa, "Kemuni, ni solia mai na wai oqori, me'u kua ni karamaca tale, se me'u lako tale mai e ke me'u taki.
16 Sa tukuna vua o Jisu, "Lako kaciva mai na watimu ka drau lako mai."
17 Sa sauma mai na yalewa, "Sa sega na watiqu." Sa tukuna yani o Jisu, 'o sa vosa dina mai ni sa sega na watimu,
18 sa lima oti e liu na watimu, kei koya drau sa tiko vata oqo sa sega ni watimu; o sa vosa dina sara mai."
19 Sa vosa vei Jisu na yalewa, au sa qai kila, ni Kemuni sa dua na parofita.
20 Era sa lotu ena ulunivanua oqo o ira na neimami qase, oi kemuni na Jiu, o ni sa tukuna ni kemuni sa daulotu mai Jerusalemi.
21 Sa tukuna vua o Jisu, "Yalewa, vakabauti Au, sa lako tiko mai na gauna ni kemuni na sega ni lotu ena ulunivanua oqo se mai Jerusalemi vei koya na Tamada.
22 "O ni sa lotu vua o ni sa sega ni kila; keimami sa kila se o cei keimami sa lotu vua, na vakabulai sa neimami na Jiu.
23 "Na gauna sa lako tiko mai, sai koya sara ga oqo, ni o ira na lotu dina, era na lotu vei Tamada vakayalo ena dina talega; o Tamada sa vakasaqarai ira tiko sa vaka oqori.
24 "E Yalo na Kalou, o ira na lotu Vua e dodonu me ra lotu vakayalo, ena dina talega."
25 Sa vosa vei Jisu na yalewa, "Au sa kila ni sa lako mai na Mesaia" (na Karisito). "Ni sa lako mai o Koya, ena tukuna vei keda na ka kecega."
26 Sa tukuna vua na yalewa o Jisu, "Sai Au sara ga sa vosa tiko oqo vei iko, o Koya o sa nanuma tiko.
27 E ratou sa basika mai na Nona tisaipeli, ka ratou sa qoroya ni rau veivosaki tiko o Jisu kei na dua na yalewa; sa sega ga ni dua e vosa rawa, me taroga, "Na cava o ni sa vakasaqara, se, ena cava o ni sa veivosaki tiko kina kei na yalewa oqori?"
28 Sa biuta tu na nona i takitaki na yalewa, ka sa lako yani ki na koro ka tukuna vei ira na tamata,
29 "Ni lako mai ka mai raica na Tamata sa tukuna vei au na veika kecega au sa cakava. O Koya beka li oqo na Karisito?"
30 Era sa lako tani mai na koro ka lako mai Vua.
31 Era sa vakauqeti koya na Nona tisaipeli ka tukuna, "Rapai ni mai kana."
32 Sa tukuna vei ira o Jisu, "Sa tu na kakana Me'u kania, ia, dou sa sega ni kila."
33 Era sa veivosaki na tisaipeli ka vaka: "E dua beka sa kauta mai na kakana me kana kina o Koya?"
34 Sa tukuna vei iratou o Jisu, "Na Kequ kakana Me'u cakava na loma i Koya sa talai Au mai, ka Me'u vakaotia na Nona cakacaka.
35 "Dou sa sega beka ni tukuna, ni se vo tiko e va na vula me qai ia na tatamusuki? Raica, Au sa tukuna vei kemudou, dou veiraiyaki mada ka raica na were, era sa matua tu me ra tamusuki!
36 'O koya sa tatamusuki sa rawata na kena i sau, ka kumuna vata na vuata ki na bula sega ni mudu. Me rawa kina vei koya sa tea kei koya sa musuka me rau reki vata.
37 "Sa dina kina na veika sa dau tukuni tiko 'sa dua sa kakaburaki ka sa dua tale sa tamusuka.'
38 "Au sa talai kemudou mo dou la'ki tamusuka na ka dou sa sega ni oca kina; e so era sa cakacaka, ia, dou sa curu kina ena nodratou cakacaka"
39 Sa levu sara vei ira na kai Samaria ena koro Levu o ya, era sa vakabauti Jisu ena vuku ni veika sa tukuna na yalewa. "Ni sa tukuna o Koya na veika kece au sa cakava."
40 Ni ra sa lako mai vei Jisu na kai Samaria, era sa kerei Koya me ra tiko vata mada; sa tiko vata kei ira o Jisu me rua na siga.
41 Sa levu tale era sa vakabauta ena vuku ni Nona vosa.
42 Era sa qai tukuna vua na yalewa, "Keimami sa vakabauta oqo e sega tale ena vuku ni nomu vosa, ni keimami sa rogoca dina oqo ka kila ni sai koya dina oqo na Karisito nai vakabula kei vuravura.
43 Ni sa oti e rua na siga ena Nona tiko mai kea, sa lako sara ki Kaleli.
44 Sa vakatusa vakai Koya o Jisu ni sa sega ni dokai na parofita ena nona vanua.
45 Ni sa lako mai o Koya ki Kaleli, era sa ciqomi Koya, ni ra sa raica na veika kece sa cakava o Koya mai Jerusalemi ena Solevu; ni ra a tiko mai kea.
46 Sa lako tale mai o Jisu e Kena, mai Kaleli, na vanua sa vukica kina na wai me waini. Sa dua na turaga sa tauvi mate vakalevu na luvena mai Kapenaumi.
47 Ni sa rogoca o Koya, ni sa lako mai o Jisu mai Jutia ki Kaleli, sa lako Vua ka kerei Koya me lako mada mai me vakabulai na luvena, ni sa voleka sara tu ga ni mate.
48 Sa tukuna vua o Jisu, "Kevaka o ni sa raica sara na i vakatakilakila kei na veivakurabuitaki, o ni na sega ga ni vakabauta?"
49 Sa tukuna vei Jisu na turaga ni vanua oqo, "Io saka, Mo ni lako mai de qai mate na luvequ!"
50 Sa tukuna vua o Jisu, "Mo lako ga, sa bula na luvemu." Sa vakabauta na vosa sa tukuna o Jisu na turaga oqo, ka lako yani.
51 Ni sa lako tiko yani o koya, sa sotavi koya na nona dauveiqaravi ka tukuna, "Sa bula na luvemu!"
52 Sa qai vakataroga na gauna sa bula kina o koya, era sa tukuna vua, "Ena siga e nanoa ni rauta tiko nai ka vitu ni auwa, sa biuti koya na katakata."
53 Sa kila o tamana na gauna vata ga o ya sa vosa kina o Jisu ka tukuna vua "Sa bula na luvemu." Sa vakabauta o Koya kei na nona vuvale.
54 Oqo tale na i karua ni veika sa cakava o Jisu ni sa lako tani mai o Koya e Jutia ki Kaleli.


text:
WASE 105
Vunilolo kei na Bibi ni Vakabauta
MACIU 21:19-27 MARIKA 11:19-33 LUKE 20:1-8
-
NA VUNILOLO MALAI—BIBI NA VAKABAUTA
-
VAQAQAI NA LEWA I JISU
A biuti Jerusalemi o Jisu ena yakavi ni Moniti me lesu i Pecani ena baba tokalau ni Ulunivanua ni Veiolive. De dua a moce ena nodratou vale nona itokani o Lasarusa, Meri kei Marica.
Sa mataka ni ika11 ni Naisani, e lesu tiko o Jisu kei ratou nona tisaipeli i Jerusalemi. Qo e iotioti ni gauna me gole kina o Jisu ena valenisoro. E iotioti tale ga ni siga ni nona cakacaka vakaitalatala ni bera ni solevutaka na Lakosivia, tauyavutaka na iVakananumi ni nona mate, veilewaitaki qai vakamatei.
Ni ratou takosova na Ulunivanua ni Veiolive ena ilakolako mai Pecani i Jerusalemi, a raica o Pita na vunikau a cudruva o Jisu ena mataka nanoa. E kaya sara: “Rapai, ni raica, sa malai na vunilolo oni cudruva.”—Marika 11:21.
Na cava e cudruva kina o Jisu na vunilolo? Ni vakamacalataka na vuna, e kaya o Jisu: “Au tukuna vakadodonu vei kemudou, ke tu vei kemudou na vakabauta dou qai sega ni vakatitiqa, dou na rawa ni cakava na ka au cakava ina vunilolo, dou rawa sara mada ga ni kaya ina ulunivanua qo, ‘Mo talave, mo kolotaki i wasawasa,’ ena yaco dina. Ena soli tale ga vei kemudou na ka kece dou kerea ena masu ke dou kerea ena vakabauta.” (Maciu 21:21, 22) E taleva tiko ga na ka e tukuna e liu me baleta na vakabauta, ni rawa ni tosoya na ulunivanua.—Maciu 17:20.
A cudruva o Jisu na vunilolo me vakavulica kina ni bibi me vakabauti na Kalou. E kaya: “Ni ka kece dou masulaka se kerea, dou vakabauta ni na rawa, dou na qai rawata dina.” (Marika 11:24) Qori e ka ni vuli vei keda kece na imuri i Jisu! Ena yaga sara vei ratou na yapositolo ena veivakatovolei ratou sa vakarau sotava. Ia e dua tale na ka e veisemati kina na malai ni vunilolo kei na vakabauta.
Me vaka ga na vunilolo, e veivakacalai na kena irairai na matanitu o Isireli. Era veiyalayalati kei na Kalou na lewenivanua, era rairai muria tiko na nona Lawa. Ia e sega vei ira na vakabauta, e ca tale ga na ka era vuataka. Era cata mada ga na Luve ni Kalou! Na nona cudruva gona o Jisu na vunilolo e sega ni vua, e vakaraitaka kina na ka ena yaco ina matanitu o Isireli ni sega ni vakabauta qai sega ni vua.
Eratou sa yaco i Jerusalemi o Jisu kei na nona tisaipeli. E gole tale ina valenisoro o Jisu qai veivakavulici kina me vaka ga na nona ivakarau. Nira nanuma lesu na iliuliu ni bete kei na nodra qase na lewenivanua na ka e cakava o Jisu vei ira na dauveisau ilavo, era tarogi koya sara: “Na lewa mai vei o cakava kina na veika qo? O cei e solia vei iko na lewa qori?”—Marika 11:28.
Sa qai sauma o Jisu: “Au na taroga vei kemuni e dua na taro. Moni sauma mai, au na qai tukuna vei kemuni se lewa mai vei au vakayacora tiko kina na veika qo. Na veipapitaisotaki i Joni e vu mai lomalagi se vu vakatamata? Ni sauma mai.” Sa vuki na uto, era sa tarogi tale na dauveitusaqati. Era veivosakitaka na bete kei ira na qase na ka mera kaya: “Ke da tukuna, ‘Mai lomalagi,’ ena qai kaya, ‘Na cava ga oni sega ni vakabauti koya kina?’ Ia eda sega ni rawa ni tukuna, ‘E vu vakatamata’!” Era rere ni tukuna qori “nira vakabauta kece tu na lewenivanua ni parofita o Joni.”—Marika 11:29-32.
Era sega ni sauma rawa na taro i Jisu na dauveitusaqati. Era mani kaya: “Keimami sega ni kila.” E kaya vei ira o Jisu: “Au na sega tale ga ni tukuna vei kemuni se lewa mai vei au cakava kina na veika qo.”—Marika 11:33.


text:
Rarawataka o Jeremaia na ca e vakarau yaco (19-31)
4 “Ke o na lesu mai Isireli,” e kaya o Jiova,“Ke o na lesu mai vei au,Ke o na kauta tani na nomu matakau vakasisila e mataqu,O na qai sega ni veidroyaki.+2 Ke o bubului,‘Ni bula dina tiko o Jiova!’ ena lomadina, ena lewadodonu, kei na yalododonu,Ena vosa vakalougatataki ira na veimatanitu o koya,Era na sakitaki koya.”+3 Qo na ka e kaya o Jiova vei ira na lewe i Juta kei Jerusalemi:“Moni cukita na nomuni vanua se bera ni cuki,Moni kua ni kakaburaki tiko ga ena wavakavotona.+4 Moni cilivi kemuni moni nei Jiova,Moni ciliva na vuso ni lomamuni,+O kemuni na kai Juta kei na lewe i Jerusalemi,De waqa na noqu cudru me vaka na bukawaqaE caudre qai sega ni dua e bokoca,Ni ca na nomuni ivalavala.”+5 Moni tukuna qori e Juta, moni vakarogoya e Jerusalemi.Moni kailavaka, moni uvuca na davui* ena vanua.+Moni kacivaka ena domolevu, moni kaya: “Moni soqoni vata,Meda dro ina koro vakabai vinaka.+6 Moni vakaduria na kaunikuila me donui Saioni.Moni dro, moni kua ni tu vakadua,”Niu na kauta mai na vualiku na ca,+ na veivakarusai levu.7 E lako mai o koya me vaka e dua na laione mai na nona veikau,+E lako yani o koya e dauvakarusa na veimatanitu.+E biuta mai na nona vanua me vukica na nomuni vanua me domobulataki.Na nomuni koro ena vakarusai me kua ni dua e tiko kina.+8 Ia moni vakaisulutaga,+Moni tagi,* moni qoqolou,Ni sega ni suka tani vei keda na cudru i Jiova.9 “Ena siga oya,” e kaya o Jiova, “ena rere na lomana na tui,+Kei na lomadra na turaga,Era na domobula na bete, era na kidroa na parofita.”+10 Au kaya sara: “Isa, kemuni na Turaga Cecere Duadua Jiova! Oni vakacalai ira dina na tamata qo+ kei ira e Jerusalemi, oni kaya, ‘Oni na tiko vakacegu,’+ ni sa tu e domo i keimami na iseleiwau.”*11 Ena gauna oya ena tukuni vei ira na tamata qo kei Jerusalemi:“E dua na cagi katakata mai na veidelana talasigaEna liwava sobu na goneyalewa ni* noqu tamata,E sega ni liwa mai me ceburaka se vakasavasavataka.12 Au vakarota me liwa na cagi kaukaua mai na veivanua qori.Au na tukuna qo na noqu lewa me baleti ira.13 Raica! Ena lako mai o koya me vaka na o ni uca,Kei na nona qiqinivalu me vaka na cagi kaukaua.+E totolo na nona ose, e bera na ikeli.+Eda rarawa, nida sa vakarusai!14 Mo vuya tani na ca mai lomamu Jerusalemi, mo bula kina.+Ena vakacava na dede ni nomu nanuma tiko na ka ca?15 Ni dua na domo e vakarogoya tiko na itukutuku mai Tani,+E tukuna tiko na ka ca mai na veiulunivanua e Ifireimi.16 Moni tukuna qori ina veimatanitu,Moni vakarogoya vei Jerusalemi.”“Era lako mai na vanua yawa na sotia,*Era na tabalaka na domodra ena koro kece e Juta.17 Era voliti koya mai na yasana kece me vakataki ira na ivakatawaniwere,+Ni talaidredre vei au o koya,”+ e kaya o Jiova.18 “Ena sauti iko ga na nomu ivalavala kei na ka o cakava.+E mosimosi na kemu itotogi,Ni lauta sara ga na lomamu!”19 Oilei na noqu rarawa,* na noqu rarawa!E mosi sara ga vakalevu na lomaqu.*E tavatukituki na utoqu e lomaqu.Au sega ni galu rawa,Niu rogoca na rorogo ni davui,Na ivakatakilakila ni ivalu.*+20 E kacivaki na veitaravi ni leqa,Ni sa vakarusai na vanua taucoko.E vakarusai vakasauri na noqu valelaca,E totolo wale ga na noqu ilati.+21 Ena vakacava na dede ni noqu raica tiko ga na kaunikuila,Meu rogoca tiko ga na rorogo ni davui?+22 Nira sesewa na noqu tamata,+Era sega ni kauaitaki au.Era gone yalowai, era sega ni yalomatua.Era qaseqase sara ni vakayacora na ka ca,Ia era sega ni kila na caka vinaka.23 Au vakaraica na vanua, au raica ni sa lala, sa biu wale tu.+Au dagava na lomalagi, e sega na kena rarama.+24 Au vakaraica na veiulunivanua, au raica ni yavavala,E sakure na veidelana.+25 Au vakararai, au sega ni raica na tamata,Era dro na manumanuvuka kece ni lomalagi.+26 Au vakararai, au raica ni sa veikau na loga ni kauvuata,Sa basuraki kece na kena koro.+Ena vuku i Jiova,Ena waqawaqa ni nona cudru.27 Ni qo na ka e kaya o Jiova: “Ena lala na vanua taucoko,+Au na sega ni vaqeavutaka vakadua.28 Ena vuku ni tikina qo ena tagi na vanua,+Ena butobuto na lomalagi e cake.+Niu tukuna, au lewa,Au na sega ni veisautaka na noqu nanuma,* seu vakasuka mai kina.+29 Ena domodra na dauvodo ose kei ira na vakadakaititi,Era dro na lewenikoro taucoko.+Era lako ina loma ni veikau,Era kabata na vatu.+Sa biu tu na koro kece,E sega ni dua me tiko kina.”30 Ia qo ni o sa rusa, na cava o na cakava?O dau vakaisulu damudamu,Mo ukutaki iko ena iukuuku koula,O vakalevutaka na matamu ena iboro* loaloa.Ia e sega na betena nomu ukucavu,+Nira cati iko o ira na garovi iko tiko,Era saga qo mera vakamatei iko.*+31 Niu rogoca e dua na domo e vaka na domo ni yalewa tauvimate,E vaka na yaluma ni yalewa e vakasucuma na imatai ni luvena,Na domo ni goneyalewa ni Saioni ni cegulevu tiko.E kaya ni dodoka ruarua na qeteqeteniligana:+“Au sa rarawa niu oca ena vukudra na dauveivakamatei!”


text:
LESONI 10
Vakarorogo tu ga o Jisu
Vakacava e dau rawarawa mo vakarorogo vei rau nomu itubutubu?— De dua ena dredre qori ena so na gauna. O bau kila ni a vakarorogo o Jisu vei Jiova kei rau nona itubutubu?— Ena vukei iko nona ivakaraitaki mo vakarorogo vei rau nomu itubutubu ke dredre mada ga ena so na gauna. Meda dikeva mada qori.
Ni bera ni mai bula e vuravura o Jisu, a bula tu mai lomalagi kei na Tamana o Jiova. Ia rau tiko tale ga na itubutubu i Jisu e vuravura, o Josefa kei Meri. O kila na ka e yaco e rawa kina me rau nona itubutubu?—
A tokitaka vakacakamana o Jiova ina katonigone i Meri na bula vakalomalagi i Jisu me rawa ni sucu qai bula e vuravura. A tubu tiko ena ketei Meri o Jisu me vakataki ira ga na vo ni gone, sa qai sucu ni oti e vula ciwa. Na ka e yaco qori e rawa kina vei rau o Meri kei Josefa me rau itubutubu i Jisu e vuravura.
Dua na ka e cakava o Jisu ni se qai yabaki 12 e laurai kina na levu ni nona lomani Tamana, o Jiova. A yaco qori ni ratou gole vakavuvale i Jerusalemi me ratou lai tiko ena kanavata ni Lakosivia. Ena nodratou ilakolako lesu i vale, rau sega ni raici Jisu o Josefa kei Meri. O kila a tiko e vei?—
Cava e tiko kina ena valenisoro o Jisu?
Erau lesu totolo i Jerusalemi o Josefa kei Meri rau qai vaqarai Jisu e veivanua. Dua na ka nodrau lomaleqa ni rau sega ni raici koya. Ia rau qai kunei koya ena valenisoro ni sa oti e tolu na siga! O kila na vuna a tiko kina ena valenisoro o Jisu?— Qori na vanua ena vulica kina na veika me baleti Tamana, o Jiova. E lomani Jiova qai via kila na sala me vakamarautaki koya kina. Ni tubu cake tiko me uabula, a dau vakarorogo vei Jiova o Jisu. Ke dredre mada ga se sotava kina na rarawa, e vakarorogo tiko ga. Vakacava e vakarorogo tale ga o Jisu vei rau o Josefa kei Meri?— Io, e tukuni qori ena iVolatabu.
Cava o vulica vei Jisu?— Ke dredre mada ga ena so na gauna, e bibi mo vakarorogo vei rau nomu itubutubu. Vakacava o na cakava qori?—


text:
15
Yesuse saka anggure aini rebe misete
15:1-8
1 Yesuse Ibeteke loko Eni maka luluaru pake umpama be, “Au meije saka anggure aini misete kai Amakue saka tamata rebe eni ndinu anggure mere. 2 Auku sainaiju mere imi. Hoko sanai rebe ubua more Itetue yo sanai rebe ubuare Iandita beilu mimise leke ubua boka lesi leneka. 3 Imi persaye Auku lepataru peneka hoko imi dosaru sae moneka. 4 Imi esa kai Au kai Au lekwe esa kai imi. Ai sanaije lekwe ebua bei ruale mo, ebua sepo ere sakesa kai esi aine. Sakesa neka imi supu hlamate sepo imi haie Au.
5 Aure saka anggure aini kai imire esi sanaiju. Sire rebe ihaie Au, Au haieni hoko isupu hasile boka titinai le sepo imi haie Au mo hoko imi ono sasaisa moneka. 6 Sire rebe ihaie Au mo isupu poie lupe poie ai sanaije eleki enseki. Eleki tamataru esi lupukele eleki esi poiele kena aure leke tutuele. 7 Sepo imi haie Au kai Auku lepataru imi lene lokolu hoko imi kotie sasaisa rebe imi suka kena kotiele bei Aure, imi supue. 8 Sepo imi ono misete sasaisa neka hoko mere etiluke be imire Auku maka lulu titinai kai mere imi holmate Amaku.”
Pleta kena oki lomai
15:9-17
9 Yesuse Ibeteke lekwe be, “Lupe AmaKu Ioki Au, Au lekwe oki imi. Hoko imi rue kai lomai lupe Au oki imire. 10 Sepo imi lulu Auku pletaru hoko imi nete rame loko Au oki imire, lupe AmaKu Ioki Au rame le Au lulu AmaKu Eni pletaru.
11 Au beteke pusue meiju ete imi leke laleKu ndinare, eono laleime ndina rame kai lalemi ndina titinai. 12 Imi lene Auku pleta meije mimise: imi oki lomai lupe Au oki imire. 13 Tamata rebe isuka kena riluke nanakwalaije kena mata seli eni ebearu, ile mere rebe iokisi titinai. 14 Auku ebe kena imi sepo imi lulu Auku pletaru ete imire. 15 Au kotie imire Auku tamata makerike moneka le tamata makerike irekwa, ile rebe ikerike eteije eni makerike mo. Po Au kotie imire Auku ebe le Au beteke pusue yelu rebe Au lenelu bei AmaKue ete imi peneka. 16 Imi bitike Au mo po Au pine bitike imi. Kai Au teu imi peneka kena imi keu lepae Sou Misete kai ono tamata boka esi hlaleke loko Au, kai tamata rebe hlaleke loko Aure tapa rame leke saisa rebe imi kotiele bei AmaKu kena Auku nane, Irilukele ete imi le imire Auku tamata peneka. 17 Auku pleta ete imire meije, ‘Suke imi oki lomai.’ ”
Tamata mei nusa meije lalesi tiake Yesuse kai Eni maka luluaru
15:18-27
18 Yesuse Ibeteke lokosi suike lekwe be, “Sepo tamata lalesi tiake imi hoko nete be lalesi tiake Au akmena bei imi peneka. 19 Imi lulu tamata mei nusa meije esi sukare hoko lalesi tiake imi mo po Au bitike imi bei tamata mei nusa meije peneka hoko imi lulu tamata mei nusa meije esi sukare moneka, hoko lalesi tiake imi. 20 Imi nete loko saisa rebe Au betekele ete imi pende be, tamata esi ono susate ete Au peneka hoko esi ono susate ete imire neka. Kai sepo esi lulu Auku lepataru hoko esi lulu imi lepataru neka. Le tamata makerike iela lesi bei tamata rebe ikerike eteije mo. 21 Esi ono susate ete imi le imi lulu Aure pe. Esi ono pusue meru ete imi le esi rekwa Ile rebe Iulake Aure mo. 22 Sepo Au luake mo kai Au beteke pusue meru etesi mo hoko Alla Ileuke sala etesi mo. Po meije Au luake peneka kai Au beteke pusue meru etesi peneka po esi ono lulu mo hoko esi ono dosa. Hoko esi lepa le ruaise esi guna sasaisa mo. 23 Sire pine laleije tiake Au, mere laleije tiake AmaKu lekwe. 24 Sepo tanda herane rebe tamata makete esi onore saisa more Au aselukele etesi mo hoko esi supu dosa mo. Po meije masike esi selu pusue meru lekwe po lalesi tiake Au kai AmaKue neka. 25 Tuhane Eni lepate rebe Musa ilekie rebe esi atula kena esi lulure ebeteke be: Lalesi tiake Au papalani. Hoko lepate mere eonore mere peneka.
26 Namake Au ulake Maka tapa sae Iluake loko imi. Iluake bei Amaku. Ilere Ro Misete rebe beteke Alla Eni nkenalaru. Kai Ibeteke Au lekwe. 27 Kai imi lekwe suke imi lepae loko Au ete tamata makete le kena Au kerike memenai mei nusa meije imi haie Aure pe.”


text:
Jeremaia
Chapter 31
"E na gauna o ya," sa tukuna talega o Jiova. "Au na qai nodra Kalou na veimataqali kecega ni Isireli, ia era na qai noqu tamata."
2 Sa tukuna talega o Jiova, "Era sa kune loloma mai na veikau o ira na tamata era sa vo bula mai nai seleiwau, ni'u a la'ki vakacegui ira na Isireli."
3 Sa rairai e liu vei au o Jiova ka tukuna; "Io, Au sa lomani iko e na loloma sa sega ni mudu: O koya oqo Au sa vakadedetaka kina na loloma vei iko.
4 Au na baci tarai iko tale, ia o na qai tara, o iko na goneyalewa ni Isireli; o na baci vakaiukuukutaki tale e na nomu tibereli, ia o na bau yani e na nodra meke era sa ia na marau.
5 O na baci tea tale na veivaini e na ulu-nivanua mai Samaria: era na tea o ira na dauteitei, ka kana vakailoa kina.
6 Ni na yaco e dua na siga, era na kacivaka kina nai vakatawa mai na ulunivanua o Ifereimi, 'Dou cavu tu ka me da lako cake ki Saioni vei Jiova na noda Kalou.'"
7 Ni sa tukuna vakaoqo o Jiova; "Dou meke e na marau e na vuku i Jekope, ka kaikaila e na vuku i koya sa liu e na veimatanitu: dou vakarogoya, dou vakavinavinaka, ka tukuna, 'Mo ni vakabulai ira, Jiova, na nomuni tamata, na Isireli sa vo!'
8 Raica, Au na kauti ira mai na vanua mai na vualiku, ka vakasoqoni ira mai nai yalayala kei vuravura, o ira vata kei na mataboko kei na lokiloki, kei na yalewa sa bukete kei koya sa taratara: e dua nai vavakoSolevu ena lesu mai ki ke.
9 Era na lako mai ka tagi tu, ia Au na tuberi ira mai ka ni ra vakamamasu tu: Au na vakalakovi ira mai e na bati ni wai drodro e na sala dodonu, era na sega ni tarabe kina: ni keirau sa veitamani kei Isireli, ia o Ifereimi, sa Noqu ulumatua.
10 "Dou rogoca na vosa i Jiova, na veimatanitu, ka tukuna yani ki na veiyanuyanu sa yawa, ka vaka, 'O koya sa vakasevi Isireli ena vakasoqoni koya tale, ka maroroi koya, me vaka nai vakatawa na nona qele ni sipi.'
11 Ni sa vakabulai Jekope o Jiova, ka sa kaliraki koya mai na liga i koya sa kaukauwa vei rau.
12 O koya oqo era na lako mai kina ka meke e na dela-ni-koro o Saioni, ka drodro vata mai ki na loloma i Jiova, e na vuku ni witi, kei na waini, kei na waiwai, kei na luve ni sipi kei na bulumakau: ia na yalodra, ena vaka na were sa levu na kena wai; a ra na sega sara ni rarawa tale.
13 "Ena qai marau na goneyalewa e na meke, o ira vata na cauravou kei na qase: ia Au na vukica na nodra tagi me ra reki, ka vakacegui ira, ka vakamarautaki ira me mudu na nodra rarawa.
14 Ia Au na vakamamautaka na yalodra na bete e na ka sa uro, ia na Noqu tamata era na mamau e na Noqu loloma, sa tukuna o Jiova."
15 Sa tukuna vakaoqo o Jiova; "Sa dua na domo sa rogo mai Rama, na qoqolou, kei na tagi levu; o Rejeli, sa tagicaki ira na luvena, ka sa bese ni vakacegui ni ra sa yali vua o ira na luvena."
16 Sa tukuna vakaoqo o Jiova; "Mo kinoca na domomu, mo kakua ni tagi; ka me kakua ni vakawai na matamu: ni na saumi ga na nomu cakacaka, sa tukuna o Jiova; ia era na lesu tale mai na vanua ni meca.
17 ia sa tu na ka mo vakanuinuitaka e na nomu gauna emuri sa tukuna o Jiova, ni ra na lesu tale mai o ira na luvemu ki na nodra i yalayala.
18 "Au a rogoci Ifereimi vakaidina ni sa tagicaki koya, ka vaka, 'O ni sa vakanakuitataki au, ia au sa vakanakuitataki, me vaka na bulumakau sa sega ni veilasamaki kei nai vua: ni saumaki au mai, au na qai saumaki; ni sai kemuni Jiova na noqu Kalou.
19 E dina ni'u sa saumaki mai, au sa qai veivutuni; ia ni'u sa qai kila, au sa sabica na sagaqu: au sa madua, io au sa taqaya, ni sa luvuci au na ka ka'u sa rogo ca kina ni'u a cauravou.'
20 Sa Noqu gone ni toko o Ifereimi, se sega? Sa gone daulomani, se sega? Ni'u a vosataki koya vakaca, Au sa daunanumi koya tikoga: O koya oqo sa yavala kina na utoqu e na vukuna; Au na lomani koya sara, sa tukuna o Jiova.
21 "Mo vakaduria na nomui vakatakilakila ni sala, mo cakava na nomui tuvatuva cecere: mo vakasara na lomamu ki na salatu, na sala o a lako yani kina: mo lesu mai, na goneyalewa ni Isireli, mo lesu mai ki na nomu veikoro oqo.
22 Na cava na kena dede ni nomu dauveilakoyaki tu, o iko na goneyalewa dauvuki? Ni sa bulia o Jiova e dua na ka vou e vuravura— ena rawa na tagane e dua na yalewa."
23 Sa tukuna vakaoqo o Jiova ni lewe vuqa, na nodra Kalou na Isireli; "Era na cavuta tale na vosa oqo e na vanua o Juta kei na kena veikoro, Ni'u na kauti ira tale mai era a vakabobulataki; 'Me vakalouvinakataki iko o Jiova, nai tikotiko ni lewa dodonu, na ulunivanua tabu!'
24 "Ia ena tiko ga e Juta, kei na kena veikoro kece talega, o ira sa dau caka were, kei ira era veilakoyaki kei na qele ni sipi.
25 "Ni'u sa vakaceguya na yalodra era sa oca, ia Au sa vakamamautaka na yalodra kecega sa rarawa."
26 Sa oti oqo Au a qai yadra, ka vakaraica; ia na noqu moce sa kamikamica vei au.
27 "Raica, sa tukuna o Jiova ena yaco na gauna, Au na kaburaka kina na mataqali i Isireli kei na mataqali i Juta e na kawa ni tamata, kei na kawa ni manumanu.
28 "Ia ena yaco, me vaka ni'u a dauvakaraici ira, me'u cavuta, ka basuka sobu, ka talaraka, ka vakarusa, ka vakarawarawataka; ka'u na dauvakaraici ira vakakina me'u tara, ka me'u tea, sa tukuna o Jiova.
29 "E na gauna o ya era na sega ni tukuna tale, 'O ira na qase era sa kania na vua-ni-vaini wiwi, ia na batidra na luvedra sa rara kina.'
30 "Ni sai ira yadua, era na dui mate ga e na vuku ni dui nona cala: na tamata yadua sa kania na vua-ni-vaini wiwi, ena rara ga kina na batina o koya.
31 "Raica, sa tukuna o Jiova ena yaco na gauna, Au na cakava kina kei na mataqali ni Isireli kei na mataqali Juta e dua na veiyalayalati vou—
32 "Ena sega ni vaka na veiyalayalati Au a cakava kei ira na nodra qase e na siga ka'u a taura kina na ligadra me'u tuberi ira mai na vanua o Ijipita; ni ra sa vakacataka na Noqu veiyalayalati o ya, ia oi Au, Au sa watidra ga, sa tukuna o Jiova.
33 "Ia sa vakaoqo na veiyalayalati Au na cakava kei ira na mataqali ni Isireli; Ni sa oti na gauna o ya, sa tukuna o Jiova, Au na tugana na Noqu vunau ki na lomadra, ka'u na vola talega ki na yalodra: ia ka'u na yaco me'u nodra Kalou, ka ra na yaco o ira me ra noqu tamata.
34 "A ra na sega ni dui veivakatavulici tale na tamata kei na kai nona, kei na wekana, ka tukuna, 'Mo kilai Jiova:' ni ra na kilai Au ga o ira kece, o ira sa tamata wale kei ira talega era sa turaga, sa tukuna o Jiova: ni'u na bokoca na nodra caka cala, ia na nodra i valavala ca Au na sega ni nanuma tale."
35 Sa tukuna vakaoqo o Jiova, o Koya sa solia na matanisiga me kena rarama na siga, ka lesia na vula kei na kalokalo me rarama kina na bogi, o Koya sa vakamaravutaka na wasawasa ni sa vadugu na kena biau: (O Jiova ni lewe vuqa na Yacana):
36 "Ke sa yali e Mataqu nai lesilesi oqo, sa tukuna o Jiova, ke sa qai kua ni matanitu tiko e Mataqu ka sega ni mudu o ira talega na kawa i Isireli."
37 Sa tukuna vakaoqo o Jiova, "Ke sa vakarauti rawa na lomalagi mai cake, ka vakadikevi rawa na yavu kei vuravura e ra, ke sa qai rawa talega me'u biuta tani na kawa i Isireli kecega e na vuku ni ka kece era sa cakava, sa tukuna o Jiova.
38 "Raica, sa tukuna o Jiova ena yaco na gauna, ena tara kina na koro me nei Jiova, mai na valececere i Ananeli ka yacova na Matamata-ni-koro, mai na Tutu-ni-koro.
39 "Ia ena yaco tale yani na wa i vakarau me vakadodonu ki na dela-ni-koro o Karepi, ka lako voli yani ki Koaca.
40 "Ia na buca kecega ni yagomate, kei na dravusa, kei na vanua kecega ka yaco ki na soniwai o Kitironi, ka yaco sara ki na tutu ni Matamata-ni-koro ni Ose vaka ki Natuicake, ena tabu me nei Jiova; ena sega ni cavuti tale, se talaraki sobu e na dua na gauna."


text:
NODA BULA VAKARISITO
O Jiova ena Vukei Iko Mo Doudou
Vakacava ni o tiko e koronivuli, o dau rere ni vakatakila ni o iVakadinadina i Jiova, mo vunau tale ga? Ke o dau rere, o na rawa vakacava ni “doudou” na vosa? (1Ce 2:2) Na cava mo cakava kina qori? Ni o sarava na vidio O Jiova ena Vukei Iko Mo Doudou, sauma na taro qo:
-
Na ivakaraitaki vakaivolatabu cava e vukei Sofia me doudou?
-
E yaga vakacava vei Sofia nona vakatovotovo?
-
Na cava mo vunau kina vei ira na lewe ni nomu kalasi?
-
Ke o sa sega ni vuli, na cava o vulica ena vidio qo?


text:
Julai 22-28
1 TIMOCI 1-3
Sere 103 kei na Masu
iTekivu ni iVakamacala (Me kua ni sivia na 3 na miniti)
IYAU MAI NA VOSA NI KALOU
“Tadolova na Cakacaka Vinaka”: (10 min.)
[Me saravi na vidio iKau ni iVola na 1 Timoci.]
1Tm 3:1—Era uqeti na tacida tagane mera qarava na itavi vakaivakatawa (w16.08 21 ¶3)
1Tm 3:13—Era na vakalougatataki na tacida tagane e vinaka na nodra veiqaravi (km 9/78 4 ¶7)
-
Vakekeli ena Vosa ni Kalou: (8 min.)
1Tm 1:4—Na cava e vakasalataki Timoci kina o Paula me qarauna na tuvakawa? (it-1 914-915)
1Tm 1:17—Na cava e vakatokai duadua ga kina o Jiova me “Tui ni veitabagauna”? (cl 12 ¶15)
Na cava o vulica me baleti Jiova ena wili iVolatabu ni macawa qo?
Na cava eso tale na iyau vakayalo o raica ena wili iVolatabu ni macawa qo?
-
Wili iVolatabu: (Me kua ni sivia na 4 na miniti) 1Tm 2:1-15 (th lesoni 10)
GUMATUA ENA CAKACAKA VAKAITALATALA
Vidio ni iKarua ni Veisikovi Lesu: (5 min.) Me saravi qai veivosakitaki na vidio.
iKarua ni Veisikovi Lesu: (Me kua ni sivia na 3 na miniti) Vakayagataka na vakatutu ni veivosaki. (th lesoni 2)
Vuli iVolatabu: (Me kua ni sivia na 5 na miniti) lvs wase 4 ¶6-7 (th lesoni 6)
NODA BULA VAKARISITO
Era Dokai Jiova na iTabagone e Warwick: (6 min.) Mera vakaitavi na vakarorogo. Me saravi na vidio. Oti qai veivosakitaka na taro qo:
Era veivuke vakacava na itabagone ena tarataravaki e Warwick, e yaga vakacava vei ira?
Na veiqaravi cava e rawa nira tadolova na itabagone mera rokovi Jiova kina?
“Na Cava o na Vulica Vei Ira?”: (9 min.) Mera vakaitavi na vakarorogo. Me saravi na vidio Dokai Ira na Tagane Matua.
Vuli iVolatabu ni iVavakoso: (30 min.) jy wase 76
Railesuvi na ka e vulici qai vakamacalataka vakalekaleka na ka ena vulici ena macawa tarava (3 min.)
Sere 115 kei na Masu


text:
NODA BULA VAKARISITO
Sureti Ira Kece ena Yalava Mera Tiko ena iVakananumi!
Ena tekivu na veisureti ena Feperueri 27, eda na sureti ira kece ena noda yalava mera tiko ena iVakananumi ni mate i Karisito. Meda raica tale ga ke tataleitaki eso meda vukei ira.
TIKINA ME NANUMI
NOMU VAKATUTU
“Keimami veisureti tiko ena dua na soqo bibi. Ena Maji 23, vica vata na milioni ena veiyasa i vuravura era na vakananuma na mate i Jisu Karisito, ena rogoci tale ga kina e dua na ivunau vakaivolatabu me baleta na yaga ni nona mate. E volai ena ivola ni veisureti qo na gauna kei na vanua ena vakayacori kina na soqo qo. Yalovinaka ni qai gole mai.”
Ke tataleitaki o koya e ciqoma na veisureti . . .
-
SOLIA NA VALE NI VAKATAWA
Kotora na yavu ni veisikovi lesu.
-
ME SARAVI NA VIDIO NI IVAKANANUMI
Kotora na yavu ni veisikovi lesu.
Ni o lesu, o rawa ni . . .
-
VAKARAITAKA NA VIDIO VUNA MO VULICA KINA NA IVOLATABU
Solia vua na ivola ni vuli.
-
SOLIA NA IVOLA KAYA NA IVOLATABU
Tukuna vua na ivakamacala ni iVakananumi ena tabana e 206-208. Oti solia na ivola.
-
SOLIA NA BROCHURE VAKAROROGO VUA NA KALOU
Drau veivosakitaka na ibalebale ni mate i Karisito ena tabana e 18-19. Oti solia na brochure.


text:
NA VALE NI VAKATAWA Okosita 2014 | E Kauaitaki Iko na Kalou?
E vakaraitaka vakacava na Kalou ni kauai dina?
ULUTAGA LEVU
E Kauaitaki Iko na Kalou?
E kauaitaki iko na Kalou kaukaua?
ULUTAGA LEVU
E Raici Iko na Kalou ena Nona Kauai
Na cava e vakatokai kina me ‘Kalou e raica na ka kece ga’?
ULUTAGA LEVU
E Kilai Iko Vinaka na Kalou
Ni dikeva na Kalou na lomamu, e sega ni raica na nomu malumalumu.
ULUTAGA LEVU
Ena Vakacegui Iko na Kalou
Vakacava ke lailai na ka o leqataka ni vakatauvatani kei na milioni era tu e vuravura e levu sara nodra leqa?
ULUTAGA LEVU
E Vinakata na Kalou mo Nona iTokani
Vakacava ke o vakabauta na Kalou, ia o nanuma ni o sega ni volekati koya?
E VEISAUTAKA NA BULA NA IVOLATABU
Saga Meu Tarova na iValavala Tawadodonu kei na iTovo Voravora
Antoine Touma e Daukarate, ia e veisautaki koya na 1 Timoci 4:8
VAKATOTOMURIA NODRA VAKABAUTA
“Yalovinaka, Dou Rogoca Mada na Noqu Tadra”
Era vulica na vuvale vakacabecabe nikua e dua na lesoni bibi ena vuvale e susugi kina o Josefa.
RA TAROGA NA DAUWILIWILI
O Cei e Bulia na Kalou?
E vakaibalebale beka noda vakabauta ni a bula tu ga na Kalou?
Saumi na Taro Vakaivolatabu
E tiko na lotu e sega ni vakadonuya na Kalou?
So Tale na Ka
E Dua ga na iGu Tawarairai na Kalou?
Na iVolatabu e tukuna ni bulia na ka kece na Kalou, ia vakacava e bau kauaitaki keda?


text:
Digovi Vuravura
Toba kei Mexico
Ni yaco oti ga e dua na vakacalaka ena vanua ni keli waiwai ena Epereli 2010, a tasova i wasawasa e dua na iwase levu ni waiwai kei na kasi me voleka ni tolu na vula. Oti tale e rua veimama na vula, e dikeva e dua na timi ni vakadidike nira sa yali eso na ka era tasova qori i wasawasa—era tukuna ni kania na beketiria e dau vaqeavutaka na kasi na methane. Ia eso na vuku era vakatitiqataka na tikina qori. Era vakabauta ni dua na iwase levu ni waiwai sa dromu ena botonisauloa.
Rusia
Ena dua na vakadidike a caka, era vakabauta e 59 na pasede na lewenivanua i Rusia era yabaki 18 ina 35, “ni na vinakati ena so na gauna mo kua ni muria na ivakavuvuli kei na ivakatagedegede dodonu ke o via rawaka,” e ripotetaka na niusiveva na Rossiiskaya Gazeta.
Peru
Eso na qa ni sila makawa duadua me bau kune (me vaka e laurai toka e cake) e vakaraitaka ni o ira na vakaitikotiko ena vualiku kei Peru ena rauta na 3,000 na yabaki sa oti, era dau tavu sila (popcorn) ra qaqia tale ga me falawa.
Itali
E vakabauta na bisovi ni lotu Katolika mai Adria-Rovigo o Lucio Soravito De Franceschi, ni itukutuku ni lotu e dodonu me “vakasavui sara ga vei ira na tamata” ena nodra itikotiko. E kaya, “Na noda dau veituberi na italatala e sega ni dodonu me vakaraitaki ga ena qiri ni lali e valenilotu, meda lako sara ga e veivale.”
Sauca Aferika
Na isau ni kena volitaki vakailawaki na ileu ni rhinoceros me vakayagataki me wainimate, sa tubu ina $65,000 na ilavo ni Merika dua na kilo. Ena 2011, era vakamatea na daubutako manumanu e 448 na rhino ena vanua mada ga o Sauca Aferika, qori na iwiliwili levu duadua a vakamatei. Era basuka na ilawalawa dauvakacaca na valeniyaya maroroi mai Urope kei na vanua e dau volitaki kina na ileu ni rhino. E ririkotaki mada ga na nodra bula na rhino era tiko ena vanua ni susu manumanu mai Urope.


text:
STEM
Vakadidike, Tekinolaji, Idinia kei Fika (STEM), e dua na vosa e vakayagataki ki na ilawalawa oqo vuli bula vakaivakarau. Na vosa oqo e dau vakayagataki ena gauna e dau vosa kina na lawatu vuli kei lewenivuli ena koronivuli me vakatorocaketaki kina na veisisivi ena vakadidike kei vakatorocaketaki ni tekinolaji. E sa ibalebale na vakatorocaketaki ni tamata cakacaka, na kauwai ni tataqomaki kei na lawatu tawa vanua vakailoa.
STEM ena Marama[veisau | edit source]
O ira na marama era 47% na tamata cakacaka e Amerika, ka vakayacora na 24% ni veicakacaka e baleta na VU-ni-ka. Era vakayacora na marama e UK na ika 13 ni cakacaka veisemati eso (2014). Era na cakacaka vata na marama e Amerika kei ira na Turaga ena nodra vuli se ni tikobulabula ka sega na lomanibai ni TOLOI kei na nodra itokani.
E ratio vakatau na tagane se yalewa ena vanua ni vuli. Me vaka oqo, mai na Duavata Iurope ena 2012 na marama era bulia na 47.3% na kena levu, 51% ni vakadidike ni veimaliwai, bisinisi kei na lawa, 42% ni vakadidike, fika kei na kompiutataki, 28% na idinia, buli iyaya kei na kena tara, kei na 59% of PhD taurivola ena tiko bulabula kei na welefea.


text:
iTalanoa 65
Sa Tawase na Matanitu
O KILA se cava e dresulaka tiko kina na nona kote na turaga oqo? A kaya sara ga vua o Jiova. Oqori o Eaija, na parofita ni Kalou. E dau tukuna e liu na Kalou vei ira na parofita na veika ena qai yaco emuri.
Erau veivosaki tiko oqo o Eaija kei koya a lesia mai o Solomoni me liutaka e dua na ilawalawa dautaravale. Na yacana o Jerepoami. Ni rau veivosaki tiko a kidacala o Jeropoami ni sa luvata nona kote vou o Eaija qai dresulaka vaka 12. E kaya o Eaija: ‘Taura tiko me nomu e 10 na tikina.’ O kila na ibalebale ni nona solia ga e 10 na tikina vei Jerepoami?
E vakamacalataka o Eaija ni na kauta tani o Jiova na matanitu mai vei Solomoni, qai solia vei Jeropoami e 10 na yavusa me lewa. Kena ibalebale oya ni sa na qai vo wale ga vei Riopoami, na luve i Solomoni, e rua na yavusa me liutaka.
A vakacudrui Solomoni sara ga nona rogoca na ka a tukuna o Eaija vei Jeropoami. E via vakamatei Jeropoami kina, mani dro o koya i Ijipita. Sega ni dede sa mate o Solomoni. A veiliutaki tiko vakatui me 40 na yabaki, ia oqo sa sosomitaki koya o Riopoami na luvena. Rogoca sara o Jeropoami mai Ijipita ni sa mate o Solomoni mani lesu tale mai i Isireli.
E sega ni tui vinaka o Riopoami. E dau vakalolomataki ira na lewenivanua. Sa qai lai kerei koya yani o Jeropoami kei na so na turaga me bau caka vinaka mada. Ia a sega ni vakarorogo o Riopoami qai toro cake ga na nona ca. E keri tale ga era sa buli Jeropoami kina na 10 na yavusa me nodra tui. Ia o Riopoami e se nodra tui tiko ga na yavusa e rua o Penijamini kei Juta.
E sega ni vinakata o Jeropoami mera lai sokaloutaki Jiova na nona tamata ina valenisoro e Jerusalemi. Sa qai bulia e rua na bulumakau koula mera sokalou kina na 10 na yavusa. Sega ni dede sa levu na basulawa kei na itovo kaukaua ena nodra vanua.
E tubu tale ga na leqa vei ira na yavusa e rua. Ni bera ni oti e lima na yabaki na veiliutaki i Tui Riopoami, sa mai valuti Jerusalemi na tui Ijipita. E kauta e levu na iyau talei mai na valenisoro i Jiova. O koya gona a lekaleka wale na ituvaki vinaka ni valenisoro mai na gauna a tara kina.


text:
31
Bezaleli meke Oholiabi
1 Meke zama la koe Mosese se Zihova, 2 “Ele vizatia Rau se Bezaleli, sa tuna e Uri, sapu na tuna e Huri, koasa butubutu pa Ziuda. 3 Meke ele va siṉi nia Rau sa Maqomaqoqu koa sa, meke ele poni nia Rau koasa sa ginilagilana, tinumatumae, na binokaboka, koari doduru votivotiki tinavete. 4 Boka taveti sa sari doduru tiṉitoṉa tolavaedi na leleadi pa tinavete, pude tavetavete nia sa qolo, siliva, meke na boronizi. 5 Boka taveti sa sari na patu arileadi meke boka vekoi sa pa korapa qolo. Boka peqopeqo na magumagu huda, meke doduru votivotiki tinavete si boka taveti sa. 6 Ele vizatia tugo Rau se Oholiabi, sa tuna koreo e Ahisamaka, koasa butubutu te Dani, pude tavetavete somanae koasa. Ele ponini binokaboka nomadi tugo Rau sari doduru tie bokabokadi pa tinavete, pude boka taveti rini sari doduru tiṉitoṉa saripu garununi Rau koarini pude kaqu taveti sapu gua hire: 7 sa Ipi Hopena, vasina tutuvu gamu Rau si gamu, sa Bokese Vinariva Egoi meke sa tukutukuna, vasina pu koa ia tinaleosae na vinulasadi sari na sinea, meke sari doduru likakalae tanisa Ipi Hopena; 8 meke sa tevolo bereti meke sari na tiṉitoṉa tanisa; sa tuturuana zuke qolo, meke sari doduru nana likakalae; sa hope tana vina uququ humaṉa lea; 9 sa hope vukivukihi uququana, meke sari doduru nana likakalae; sa besini boronizi nomana meke sa nana tuturuana; 10 meke sari na poko hiama hopedi hola te Eroni, meke sari na tuna koreo, pude pokoni totoso somana tavetavete pa tinavete hiama si arini; 11 meke sa oela tana vina madi, meke sa oto huda humaṉa lea tana vina uququ koasa lose hopena. Kaqu taveti ri sari doduru hire gua puta tugo sapu ele garunu nigo Rau pude taveti.”
Sa Rane Sabati
12 Beto asa si garunia e Zihova se Mosese, 13 pude tozia koari na tinoni Izireli sa Nana zinama, sapu zama guahe: “Mi kopuni sari na rane Sabati. Kaqu na vina gilagila pa varikorapada, gamu meke Arau, ṉinoroi, meke doduru totoso sapu korapa mae, pude boka gilania gamu, sapu Arau si e Zihova sapu va madi gamu, pude na Qua tie soti si gamu. 14 Kaqu kopu nia gamu sa rane Sabati asa, sina madina si asa. Meke asa, sapu lopu kopu nia, ba tavetavete nana koasa rane asa, si kaqu tava mate si asa. 15 Ka onomo rane si kaqu tavetaveti gamu sari na mia tinavete, ba sa rane vina zuapa si na rane magogoso, sapu tava madi koe Zihova. Meke asa sapu tavetavete koasa rane sana sapu koari na tie Izireli, si kaqu tava mate si asa.* Ekd 20:8-11, 23:12, 34:21, 35:2; Liv 23:3; Diut 5:12-14 16 Kaqu kopu nia ri na tie Izireli sa rane Sabati, guana keke vina gilagila tanisa vinariva egoi koe Zihova, meke koari na tie Izireli. 17 Keke vina gilagila koa hola si asa pa varikorapada, gamu na tie Izireli meke Arau ninae rane, sina Arau Zihova ele tavetia sa maṉauru meke na pepeso koari ka onomo rane, meke koasa rane vina zuapa, si noso si Rau pa tinavete, meke magogoso.”* Ekd 20:11 18 Meke sipu beto zama koe Mosese se Zihova pa batu Toqere Saenai, si valani Sa koe Mosese sari karua patu labelabe, vasina pu kuberi sa Tamasa telena sari na tinarae.


text: 22 E cavuta vei Jiova o Tevita na qaqanisere+ qo ena siga e vakabulai koya kina o Jiova mai na ligadra kece na kena meca+ kei na liga i Saula.+2 E kaya:“O Jiova na noqu uluvatu, na noqu idrodro,+ kei na noqu iVakabula.+3 E noqu uluvatu na noqu Kalou,+ au na dro vua,E noqu isasabai+ kei na noqu ileu* ni bula,* e noqu ivakaruru tudei,+Na vanua meu dro kina,+ na noqu ivakabula,+ oni vakabulai au mai na ivalavala voravora.4 Au kaci vei Jiova, o koya e dodonu me vakacaucautaki,Au na vakabulai vei ira na kequ meca.5 E wavokiti au na biau ni mate,+E vakarerei au na waluvu ni tamata macawa.+6 E voliti au na dali ni iBulubulu,*+E tavaki au na dai ni mate.+7 Au masuti Jiova niu rarawa,+Au masuta tiko ga na noqu Kalou.E qai rogoca na domoqu mai na nona valenisoro,E rogoca na daligana na noqu tagi ni kere veivuke.+8 E sakure na vanua qai sautaninini,+E yavavala na yavu ni lomalagi,+E sasakurekure ni cudru o koya.+9 E cawa cake na kubou mai ucuna,E veivakarusai na yameyame ni buka e lako mai gusuna,+E caudre mai vua na qilaiso waqa.10 E loveca na lomalagi ni lako sobu mai,+E tu e ruku ni yavana na butobuto vavaku.+11 E vodo ena dua na jerupi+ qai vuka tiko mai.E laurai ena taba ni dua na kabula vakayalo.*+12 E cakava me wavokiti koya na butobuto me nona vale,+Na wai loaloa, na o vavaku.13 Mai na rarama e tu e matana e caudre kina na qilaiso waqa.14 E qai kurukuru mai lomalagi o Jiova,+E vosa mai o koya e Cecere Duadua.+15 E vanataka na nona gasau+ me tawasei ira,Na liva mera veilecayaki kina.+16 Sa laurai mai na drekeniwaitui,+Sa votu na yavu ni vanua ni vunauca o Jiova,Ena kaukaua ni icegu ni ucuna.+17 E dodoka mai cake na ligana,E tauri au me vueti au mai na wai titobu.+18 E vakabulai au vua na kequ meca kaukaua,+Vei ira era cati au tiko, era kaukaua sara vei au.19 Era saqati au ena siga ni noqu rarawa,+Ia e tokoni au o Jiova.20 E kauti au sara ina dua na vanua taqomaki,*+E vakabulai au ni taleitaki au.+21 E vakaicovitaki au o Jiova me vaka na noqu yalododonu,+E saumi au me vaka na savasava ni ligaqu.+22 Niu muria tiko ga na sala i Jiova,Au sega ni caka ca meu biuta na noqu Kalou.23 E tu ga e mataqu na nona lewa kece,+Au na sega ni gole tani mai na nona ivakaro.+24 Ena dodonu tu ga+ na noqu ivalavala vua,Au na maroroi au mai na cala.+25 Me saumi au mada ga o Jiova me vaka na noqu ivalavala dodonu,+Me vaka niu sega ni cala e matana.+26 Oni yalodina vei koya e yalodina vei kemuni,+Oni yalododonu vei koya e guta me yalododonu,+27 Oni vakaraitaka na nomuni savasava vei koya e savasava,+Oni na qaseqase vei koya e veidabui.+28 Oni vakabulai ira na yalomalumalumu,+Ia na matamuni e cati ira na qaciqacia, oni vakalolovirataki ira.+29 O kemuni Jiova na noqu cina,+O Jiova ga e vakararamataka na noqu butobuto.+30 Oni vukei au meu cicivi ira na daukabakoro,Ena kaukaua ni Kalou au kabata kina na bai.+31 E uasivi na nona ivalavala na Kalou dina,+E savasava na vosa i Jiova.+E nodra isasabai kece na vakaruru vua.+32 O cei na Kalou e vakataki Jiova?+O cei tale na uluvatu e tautauvata kei na noda Kalou?+33 E noqu koronivalu na Kalou dina,+Ena vakadodonutaka na noqu ivalavala.+34 E cakava na yavaqu me vaka na yavadra na dia,E vakaduri au ena veivanua cecere.+35 E vakavulica na ligaqu me vala,E rawa ni loveca na ligaqu na dakaititi kopa.36 Oni solia vei au na nomuni isasabai ni bula,Au vakalevulevui ena nomuni yalomalumalumu.+37 Oni vagalalataka na vanua meu butuka,Ena sega ni tidara na yavaqu.*+38 Au na cicimuri ira na kequ meca meu vakawabokotaki ira,Au na sega ni suka me yacova nira sa vakawabokotaki.39 Au na vakawabokotaki ira qai vurumemeataki ira mera kua ni duri mai,+Era na bale ena ruku ni yavaqu.40 Oni na vakaiyaragitaki au ena kaukaua meu vala kina,+Oni na vakabalei ira na kequ meca e mataqu.+41 Oni na vakasukai ira na kequ meca,*+Au na vakarusai ira era cati au.+42 Era tagi ni kere veivuke, ia e sega ni dua me vakabulai ira,Era tagi mada ga vei Jiova, e sega ga ni rogoci ira o koya.+43 Au na qaqi ira vakamatailalai me vaka na kuvuniqele,Au na vurumemeataki ira qai butuki ira me vaka na soso e gaunisala.44 Oni na vakabulai au vei ira na noqu tamata era qara na noqu cala.+Oni na taqomaki au meu liutaka na veimatanitu,+Era na qaravi au o ira au sega ni kila.+45 Era na lako cuvacuva e mataqu na vulagi,+Era na talairawarawa vei au nira rogoca na ka e baleti au.46 Era na yalolailai na vulagi,Era na lako ninini mai na nodra bai kaukaua.47 E bula tiko o Jiova! Me vakacaucautaki na noqu Uluvatu!+Me vakacerecerei mada ga na Kalou, na noqu uluvatu ni bula.+48 E veisausaumi ena vukuqu na Kalou dina,+E vakamalumalumutaki ira na lewe ni veivanua vei au,+49 E vakabulai au o koya vei ira na kequ meca.Oni laveti au cake+ meu cecere vei ira na saqati au,Oni vakabulai au vua na tamata voravora.+50 Oya na vuna au na vakavinavinaka kina vei kemuni Jiova ena kedra maliwa na veimatanitu,+Au na vakacaucautaka na yacamuni ena sere:+51 E veivakabulai vakalevu vua na nona tui,+E vakaraitaka na dei ni nona loloma vua na nona lumuti,Vei Tevita kei na nona kawa me tawamudu.”+


text:
Nai Walewale ni Kovuti ni Qele
Na Matabose ni Qele Maroroi (TLTB) e qarava talega na kovuti kei na kena tokitaki ena taudaku ni kovukovu na qele vakaitaukei. Na wase e 15 ni i-Taukei Land Trust Act e vakatara me dau vakatikitikitaka e dua na tiki ni qele na Matabose mei kovukovu.
E vakalawataki me na dau tabaki ena niusiveva na tiki ni qele esa kovuti, ena vosa vakaitaukei, me rawa ni ra kila taucoko na lewe i Viti.
O ira nai taukei ni qele era gadreva mera vakatikitikitaka e dua nai wase ni nodra qele me qele kovu, e rawa ni ra volavola mai kina Matabose (TLTB) se vua na “Reserves Commissioner”. Oqo me salavata mai e dua nai vola ni veitokoni mai vua na Roko Tui. Oqo me rawa ni vataucokotaka na kena qaravi nai walewale ni kovuti ni qele.
E rawa talega ni ra kerea na lewe ni tokatoka se mataqali se yavusa me tokitaki kina taudaku ni qele kovu e dua na tiki ni qele. Ni yaco oqo, ena qai laki soveataki na tiki ni qele oya me laurai se dua e tawana tiko se sa vakayacori kina eso na ka. Sa na qai cakava na nona vakadidike na Reserves Commissioner kei na nona matabose ni bera ni vakatauci e dua na vakatulewa.
Sa na qai biuta cake na nona vakatutu kina Matabose na Reserves Commissioner. Kevaka esa vakadonuya na Matabose, sa na qai tabaki ka biu talega ena niusiveva.
Nai Walewale ni Tokitaki ni Qele kina Taudaku ni Qele Kovu
Nai naki levu ni kena dau kovuti na qele, oya me tarova na kena lisitaki na qele, ka rawa vei ira nai taukei ni qele mera vakayagataka ena vuku ni nodra bula ena veisiga.
Kevaka e lailai walega na qele era vakayagataka tiko na lewe ni tokatoka, mataqali se yavusa, sa rawa ni tokitaki talega kina taudaku ni kovukovu e dua nai wase ni qele me rawa ni lisitaki ka gaunisala ni rawa i lavo vei ira nai taukei ni qele.
Na i-Taukei Land Trust Act e solia na dodonu kina Matabose me tokitaka na qele kovu kina taudaku ni qele kovu, ena dua na tiki ni gauna, se tokitaki vakadua, kevaka e gadrevi me vakayagataki ena dua na ka. Na qele e tokitaki me dua ga na tiki ni gauna, ena suka lesu tale kina qele kovu ni sa cava na gauna ni veiyalayalati.


text:
Cava na iTekitekivu ni Halloween?
Kena isau vakaivolatabu
E sega ni cavuti ena iVolatabu na Halloween. E veiyabaki e levu era solevutaka na olodei qori ena ika31 ni Okotova. Ia na kena itekitekivu kei na kena ivakarau, e veisaqasaqa kei na ivakavuvuli vakaivolatabu.
Ena ulutaga qo
iTalanoa makawa ni Halloween kei na kena ivakarau
Samhain: E kaya na ivola The World Book Encyclopedia, ni itekitekivu ni Halloween e vu mai na nodra “solevutaka o ira na lewenilotu na Celt ena 2000 na yabaki sa oti, era vakabauta ni o ira na mate e maliwai ira na bula tiko. Ena gauna ni Samhain, era dau sikovi ira na mate o ira na bula tiko.”—Raica “ Cava e Vakatokai Kina me Halloween?”
iSulu, loli, trick se treat: E tukuni ena dua na itukutuku, era dau dara na matavulo rerevaki eso na lewenilotu na Celt, mera nanuma kina na yalo velavela ni o ira qori era yalo tale ga mera kua kina vakasagai. Eso era dau solia na loli vei ira na yalo me vakalomavinakataki ira. a
Era uqeta na bete ni lotu Katolika e Urope na solevutaki ni soqo qori. Era dara na kena isulu na lewenilotu, ra qai gole ena veivale mera kere iloloma.
Ghost, vampire, werewolve, bui tevoro, kei na zombie: E vakabauti tu ni o ira qori era bula ena vuravura ni yalo. E kaya na ivola na Halloween Trivia, ni tu vei ira na “kaukaua vuni e veisemati kei ira na mate, se na rerevaki ni mate.”
Papukeni ni Halloween: E Urope, “era dau gole e veivale o ira na dau marautaka na Halloween mera kere kakana me isau ni nodra masu na mate.” Era kauta tale ga na “papukeni ceuti e waqa tu e loma na kadrala, e vakaibalebaletaka na yalo e vesu tu mai puregatorio.” (Halloween—From Pagan Ritual to Party Night) Eso era tukuna ni dau vakayagataki qori me kauta tani na yalo velavela. Ena veiyabaki ni 1800, e tekivu vakayagataki e Noca Amerika na papukeni ni levu qai rawarawa na kena ceuti.
E dodonu meda kauaitaka ni vu mai na lotu butobuto na Halloween?
Io. Eso era nanuma ni ka ni lasa, e sega tale ga ni ca na Halloween. Ia na ka e caka kina e veisaqasaqa kei na ivakavuvuli vakaivolatabu. E yavutaki ena ivakavuvuli lasu me baleti ira na mate, yalo velavela, kei na timoni.
Dikeva mada qo eso na tikinivolatabu e vakaraitaka nona rai na Kalou me baleta na Halloween:
“Me kakua ni dua vei kemuni me . . . taroga na yalo velavela, se kaciva na tamata sa mate.”—Vakarua 18:10-12, The Jerusalem Bible.
Kena ibalebale: E sega ni vakadonuya na Kalou meda veitaratara kei ira na mate, se meda lasutaka nida veivosaki kei ira.
“O ira na mate era sega sara ga ni kila e dua na ka.”—Dauvunau 9:5.
Kena ibalebale: O ira na mate era sega tu ni vakila e dua na ka, era na sega ni rawa gona ni vosa vei ira na bula tiko.
“[Kua] ni vakaivotavota kei ira na timoni. O sega ni rawa ni gunuva na bilo ni Turaga, kei na bilo tale ga ni timoni.”—1 Korinica 10:20, 21, New International Version.
Kena ibalebale: O ira na vinakata me vakadonui ira na Kalou, e sega ni dodonu mera veitaratara kei ira na timoni.
‘Vorata na ivadi qaseqase ni Tevoro . . . eda veivala kei ira . . . na yalo ca tawarairai.’—Efeso 6:11, 12.
Kena ibalebale: O ira na lotu vaKarisito e dodonu mera vorata na yalo ca tawarairai, mera kua ni solevutaka.
a Raica na ivola na Halloween: An American Holiday, an American History, tabana e 4.


text:
ITALANOA 94
Dau Lomani Ira na Gone
RAICI Jisu mada ni mokota toka e dua na gonetagane lailai. O rawa ni kaya ni dau kauaitaki ira na lalai. Eratou volekati koya tiko oqori na nona yapositolo. Na cava mada e kaya tiko vei iratou o Jisu? Meda raica mada.
Eratou se qai lesu ga mai o Jisu kei iratou na nona yapositolo ena dua na ilakolako balavu. Eratou a veileti tale tiko ga na yapositolo ena ilakolako oqori. E tarogi iratou o Jisu ni ratou sa yaco yani ina vanua ratou lako tiko kina: ‘Na cava dou a veibataka tiko e gaunisala?’ E kila vinaka tu o Jisu na vu ni nodratou veiba. Ia e taroga ga me kila se ratou na tukuna vua se sega.
Eratou sega ni sauma na yapositolo na nona taro ni ratou a veibataka tiko se o cei me levu cake. E so vei iratou eratou vinakata tiko me ratou raici cake. Ia ena qai vakaraitaka vakacava vei ratou o Jisu ni sega ni dodonu na veika eratou cakava tiko?
E kaciva e dua na gonetagane lailai qai biuti koya e matadratou. Sa qai kaya: ‘Au vinakata mo dou kila na ka oqo, kevaka dou sega ni veisau mo dou vakataki ira na gonelalai, dou na sega ni curu ina matanitu ni Kalou.’ O kila na vuna e kaya kina oqori o Jisu?
Era sega ni dau kauaitaka na gonelalai na rogo se o cei me levu cake. Sa dodonu gona me ratou vulica na yapositolo me ratou vaka na gone ena sala oqo, ratou qai kua ni veibataka na rogo se o cei me levu cake.
Ena so tale ga na gauna e vakaraitaka o Jisu na nona kauaitaki ira na gonelalai. Ena vica na vula tale emuri, era a kau yani vei Jisu e so na gonelalai. Eratou qai via tarova na yapositolo. Sa qai kaya o Jisu: ‘Laivi ira na gonelalai mera lako mai vei au, kua ni tarovi ira, ni sa nodra na matanitu ni Kalou.’ Sa qai keveti ira na gone o Jisu me vosa vakalougatataki ira. Eda marautaka nona dau lomani ira tale ga na gonelalai o Jisu.


text:
Vakatutu
NA VALE NI VAKATAWA
Taro: O kila na tikinivolatabu kilai levu qo?
Tikinivolatabu: Jn 3:16
Ka mo tukuna: E vakamacalataki ena mekesini qo na sala e yaga kina vei keda na rarawa kei na mate i Jisu.
NA VALE NI VAKATAWA (iotioti ni tabana)
Taro: Rogoca mada na taro qo kei na nodra isaunitaro eso. [Wilika na imatai ni taro kei na ivakamacala e toka e rukuna.] O na sauma vakacava?
Tikinivolatabu: Mac 4:1-4
Ka mo tukuna: Ni vosa vei Jisu na Tevoro qai temaki koya, e vakaraitaka qori ni tiko eso tale na ka meda kila me baleti Setani. Na cava eso tale na ka e tukuna na iVolatabu me baleta na Tevoro? Ena vakamacalataki qori ena mekesini qo.
VEISURETI NI IVAKANANUMI
Ka mo tukuna: Keimami veisureti tiko ena dua na soqo bibi. [Solia vei itaukeinivale nona ivola ni veisureti.] Ena ika23 ni Maji, vica vata na milioni era na soqo e veiyasa i vuravura mera vakananuma na mate i Jisu Karisito, mera rogoca tale ga e dua na ivunau vakaivolatabu me baleta na nona mate kei na kena yaga vei keda. E sega ni saumi na icurucuru. E volai ena ivola ni veisureti qo na gauna kei na vanua ena caka kina na soqo. Ni yalovinaka ni qai gole mai.
VOLA EKE NOMU VAKATUTU
Vakayagataka na vakatutu sa oti mo bulia kina nomu ivakamacala ena cakacaka vakavunau.


text:
Laivi Jiova me Moica Nomu Vakasama kei na Nomu iTovo
Vakamalumalumu ina veivakamuai i Jiova
-
E moica o Jiova na noda itovo vakayalo ni vakayagataka nona ivakasala kei na nona veivakavulici
-
Bibi meda vakamalumalumu da qai talairawarawa
-
Sega ni vakasaurarataki keda o Jiova meda cakava na ka eda cata
Rawa ni veisautaka na dautulituli nona nanuma me baleta na iyaya e bulia tiko
-
Ni solia tu vei keda o Jiova na galala ni vakatulewa, eda rawa ni digia meda vakamalumalumu vua se sega
-
O Jiova ena veisautaka na ivakarau ni nona moici keda me salavata ga kei noda dau muria nona veidusimaki


text:
2 E RAU LEQA ENA KAMA NI MOTOKA MAI VISEISEI , LAUTOKA.
Written by Demesi Kakaya on September 5, 2022
E ratou mai kunea na ovisa na yagodrau na wekada ena motoka ka mai kama e Viseisei Bypass Road mai Lautoka ena mataka ni kua.
Se bera tiko ni vakadeitaki se vakatakilai o rau na rua oqo. Yaco na veika oqo ena ono na kaloko ena mataka ni kua. Eya gole tiko mai Nadi ki Lautoka na motoka qo ni bera ni coqa yani e dua na vunikau.
Ciqomi rawa nai tukutuku ni ya kama na motoka oqo ka rau bera na nodrau dro bula i tuba na rua oqo ka vuna nodrau leqa.
Tomani tiko ena gauna qo na veivaqaqai.
SOURCE :Fiji Police Force


text:
VAKAOTI VAKADUA NA LEQA
“Ena Qai Vakilai na Sautu” ena Matanitu ni Kalou
Sa voleka sara qo na Matanitu ni Kalou eda waraka tiko mai vakadede. E tauyavutaka na Kalou me veiliutaki e vuravura raraba me rawati kina na bula sautu kei na veiyaloni. E yalataka na Same 72:7 ni na “qai vakilai [kina] na sautu.” Ia ena veiliutaki ninaica? Ena veiliutaki vakacava? Ena yaga vakacava vei iko?
ENA VEILIUTAKI NINAICA?
E parofisaitaka na iVolatabu eso na ivakatakilakila vakatubuqoroqoro e dusia ni sa voleka na Matanitu ni Kalou. E okati ena “ivakatakilakila” qori na veivaluvaluti e vuravura, dausiga, tauvimate, uneune lelevu, kei na torocake ni basulawa.—Maciu 24:3, 7, 12; Luke 21:11; Vakatakila 6:2-8.
E tukuni ena dua tale na parofisai: “Ni na duatani sara na iotioti ni veisiga, ena vakilai kina e levu na ka dredre. Nira na dau lomani ira ga na tamata, era na lomana na ilavo, . . . era na talaidredre vei ira nodra itubutubu, era na sega ni dau vakavinavinaka, era na sega ni yalodina, sa na yali vei ira na veilomani vakaveiwekani, era na sega ni via okati ena dua na veiyalayalati, era na dau vakauvosa, era na sega ni lewa vinaka na yalodra, era na voravora, era na sega ni vinakata na ka e dodonu, . . . era na dokadoka, era na lomana ga na marau era sega ni lomana na Kalou.” (2 Timoci 3:1-4) Sa dau laurai tiko na itovo qori ena so na gauna. Ia nikua sa qai levu ga era vakaitovotaka tiko.
Era tekivu vakayacori na parofisai qori ena 1914. Era kaya tale ga na daunitukutuku makawa kei ira na dauvolaivola ni veisau vakalevu o vuravura ni oti na yabaki qori. Kena ivakaraitaki, e vola o Peter Munch na daunitukutuku makawa ni Denmark: “E veisautaki vuravura sara ga na ivalu ena 1914. Ia ni bera na yabaki qori, a totoka tu na bula . . . qai veisau ina leqa tubukoso, yaco na veika vakadomobula, veicati, kei na nodra sega ni nuidei na lewenivanua.”
Eda rawa ni vakatauvatana na ituvaki rarawataki kece qori ina draki ca, ni tiko ga na gauna ena oti kina. Qori sara ga e dusia ni sa voleka ni veiliutaki na Matanitu ni Kalou e vuravura raraba. E dua tale na ivakatakilakila ni icavacava kei vuravura e vakamacalataka o Jisu: “Ena vunautaki mada na itukutuku vinaka qo ni Matanitu ni Kalou ena veiyasa i vuravura me ivakadinadina ina veimatanitu kece, sa na qai yaco na icavacava.”—Maciu 24:14.
Qori sara ga na usutu ni itukutuku vinaka era vunautaka tiko na iVakadinadina i Jiova. Era tabaka na ivola e wiliki vakalevu, Na Vale ni Vakatawa Kacivaka na Matanitu i Jiova. E dau vakamacalataki kina na veika totoka ena cakava na Matanitu ni Kalou vei ira na kawatamata, vaka kina e vuravura.
ENA VEILIUTAKI VAKACAVA?
E laurai kina e va na ka bibi qo:
-
Ena sega ni veiliutaki kina se cicivaka e dua na iliuliu vakapolitiki e vuravura nikua.
-
O ira kece na daunipolitiki era veiliutaki tiko nikua e vuravura era na saqata ena yalowai na Matanitu ni Kalou ena nodra via veiliutaki tiko ga.—Same 2:2-9.
-
Na Matanitu ni Kalou ena vaqeavutaka na matanitu vakapolitiki era via lewai ira tiko ga na kawatamata. (Taniela 2:44; Vakatakila 19:17-21) Na ivalu qori e vakatokai me Amaketoni.—Vakatakila 16:14, 16.
-
Era na vakabulai ena Amaketoni o ira kece na vakamalumalumu ina Matanitu ni Kalou, ra qai bula ena dua na vuravura vou e sautu. E tukuna na iVolatabu ni o ira qo era lewe ni “isoqosoqo levu,” e rairai vica vata na milioni na kedra iwiliwili.—Vakatakila 7:9, 10, 13, 14.
ENA YAGA VAKACAVA VEI IKO?
O koya e vinakata me lewe ni Matanitu ni Kalou e dodonu me vuli. E kaya sara ga o Jisu ena nona masu vua na Kalou: “Ena rawata na bula tawamudu, o koya e vulica tiko ga na veika me baleti kemuni na Kalou dina duadua ga, kei Jisu Karisito oni tala mai.”—Joni 17:3.
Ena yaga vakalevu nodra vulica na veika me baleta na Kalou o Jiova. Vakasamataka e rua na sala e yaga kina na vuli qori: Kena imatai, ena qaqaco kina nodra vakabauti koya. Na vakabauta qori e yavutaki ena ka era vakadinadinataka, qai vakadeitaka vei ira ni tiko dina na Matanitu ni Kalou sa voleka sara ni veiliutaki. (Iperiu 11:1) Kena ikarua, era na lomana vakalevu na Kalou kei ira na wekadra. Nodra lomana na Kalou ena uqeti ira mera talairawarawa mai vu ni lomadra. Na nodra lomani ira na wekadra era na muria kina na vosa i Jisu e dau vakatokai me Lawa Koula. E tukuni kina: “Na ka tale ga oni vinakata mera cakava vei kemuni na tamata, moni cakava tale ga vei ira.”—Luke 6:31.
E vaka e dua na Tama dauloloma na Dauveibuli, e vinakata meda marautaka na bula dina. E vinakata meda taura matua na ka e kaya na iVolatabu, oya na “bula dina.” (1 Timoci 6:19) Nikua sa sega ni vakilai na “bula dina.” E le vica vata na milioni e dredre nodra bula qai dua dina na ka ni sasaga qori vei ira. Mo kila na veika e vakarautaki ena “bula dina,” vakasamataka na veika totoka e dolea tu na Matanitu ni Kalou vei ira na vakarurugi kina.


text:
June 6-12
SAME 34-37
Sere 95 kei na Masu
iTekivu ni iVakamacala (Me kua ni sivia na 3 na miniti)
IYAU MAI NA VOSA NI KALOU
“Nuitaki Jiova Qai Cakava na ka Vinaka”: (10 min.)
Sm 37:1, 2—Meda dei tiko ga ni qaravi Jiova, kua ni kauaitaka na nodra rawaka na tamata ca (w03 1/12 9-10 ¶3-6)
Sm 37:3-6—Nuitaki Jiova, mo caka vinaka, o na vakalougatataki (w03 1/12 10-12 ¶7-15)
Sm 37:7-11—Waraki Jiova ena vosota me vakarusai ira na tamata ca (w03 1/12 13 ¶16-20)
-
Vakekeli ena Vosa ni Kalou: (8 min.)
Sm 34:18—O Jiova ena vakacegui ira vakacava e “ramusu na lomadra” qai “dasila na yalodra”? (w11 1/6 19)
Sm 34:20—E vakayacori vakacava vei Jisu na parofisai qo? (w13 15/12 21 ¶19)
Na cava au vulica me baleti Jiova ena wili iVolatabu ni macawa qo?
Na tikina cava au rawa ni vakayagataka ena cakacaka vakaitalatala?
-
Wili iVolatabu: (Me kua ni sivia na 4 na miniti) Sm 35:19–36:12
GUMATUA ENA CAKACAKA VAKAITALATALA
Vakarautaka na Vakatutu ni Vula Qo: (15 min.) Mera vakaitavi na vakarorogo. Me saravi na vidio kece ni vakatutu qai veivosakitaki na tikina bibi. Uqeti ira na dautukutuku mera bulia ga na nodra vakatutu.
NODA BULA VAKARISITO
Sere 93
“Meda Maqosa Tiko ga ena Cakacaka Vakaitalatala
—Veivakavulici ena Vidio”: (15 min.) Mera vakaitavi na vakarorogo. Me tasereki na ulutaga lailai “Kena iWalewale,” vakayagataka na vidio ena jw.org O Cei e Vakavuna na iVolatabu? (Rai ena KA E VAKARAUTAKI > IVOLA & BROCHURE. Raica sara na brochure na iTukutuku Vinaka. E tiko na vidio ena lesoni “E Vu Dina Mai Vua na Kalou na iTukutuku Vinaka?”)
Vuli iVolatabu ni iVavakoso: (30 min.) ia wase 17 ¶1-13
Railesuvi na ka e vulici qai vakamacalataka vakalekaleka na ka ena vulici ena macawa tarava (3 min.)
Sere 61 kei na Masu


text:
CUP QUATER FINAL NI 1st FIJI BITTER TABADAMU 7’s
Written by Demesi Kakaya on August 27, 2022
Vakadeitaki na vei timi ka ra sa mai lasika cake ena Cup quater final ni 1st Fiji Bitter Tabadamu 7s ena Ratu Cakobau Park mai Nausori ni kua.
I matai ni Quater Finala rau na sota tiko kina na mata timi ni Police Blue kei na mata timi ni Wardens ni vo e 24 na miniti me tini ena mataka ni kua. Ni vo e 12 na miniti me 10 rau na calidi yani kina ena i karua ni quater finala na timi ni Weatern Force kei na Police White. Timi ni Yamacia kei na DXC Westfield Babas ena i ka tolu ni quarter Finala ena 10 na kaloko ena mataka edai. Ni bera ni rau na qai sogosogo yani ena otioti ni quater fainala na timi ka jabeni ni 1st Fiji Bitter Labasa 7s o DXC Raiwasa Taveuni kei na Taukei ni sotasota na timi ni Fiji Bitter Tabadamu ni sivi na 10 ena 12 na miniti.
Na i matai ni cup semi Fainal ena vakayacori tiko ni sivi na 11 ena 12 na miniti kei na i karua ni semi fainala ni sivi na 11 ena 24 na miniti. Na Fainala levu ni 1st Fiji Bitter Tabadamu 7s ena qai vakayacori tiko ena 3 na kaloko ena yakavi ni kua. Rawa talega ni o na raica na i taba kei na macala ni veiqito kece oqori ena neitou facebook page ni Viti FM.
SOURCE : 1ST FIJI BIITER TABADAMU 7S FACEBOOK PAGE


text:
ITALANOA NI NONA BULA
Au Marau Niu Soli Ka
NIU se qai yabaki 12, au kila ni tiko e dua na ka bibi meu na solia. E tarogi au sara e dua na tacida ena dua na noda soqo keu via lai vunau. Au se bera vakadua ni vunau, ia au gole ga. Mani solia sara vei au na tacida ya eso na ivolalalai me baleta na Matanitu ni Kalou qai kaya “Daru yadua na tai ni gaunisala.” Au rere ia au gole ga ena veivalevale, e ka ni kurabui ni oti kece na ivolalalai ya. E levu era taleitaka sara ga.
Au sucu ena 1923 mai Chatham, Kent, Igiladi, au donuya mai na gauna era sega ni lomavakacegu kina e levu. Na iMatai ni iValu Levu a sega ni kauta mai na bula sautu e vuravura, me vaka e yalataki. Rau sega tale ga ni taleitaki ira na iliuliu ni lotu Baptist na noqu itubutubu nira qara ga na ka me baleti ira. Niu sa voleka ni yabaki ciwa, sa dau gole tiko o tinaqu ena nodra olo na International Bible Students Association, qo na vanua era dau soqoni kina na vakatokayacataki mera iVakadinadina i Jiova. Dua na tacida yalewa e kea e dau vakavulici keimami na gone ena iVolatabu kei na ivola The Harp of God. Au taleitaka dina na ka au vulica tiko.
VULI ENA NODRA IVAKARAITAKI NA TACIDA MATUA
Niu se itabagone, au dau marautaka na vakamacalataka na inuinui ni Vosa ni Kalou. Au dau gole duadua e veivale, ia eso tale ga na ka au vulica niu cakacaka kei na so tale. Kena ivakaraitaki, keirau vodo basikeli tiko kei na dua na tacida tagane me keirau lai vunau, mani pasi sara e dua na italatala au qai kaya, “Pasi tu ya na me.” E vakelea sara ga na tacida ya nona basikeli qai kerea me keirau dabe ena dua na tolonikau. E kaya sara: “O cei o iko mo lewa se o cei e me? Daru marautaka mada ga nodaru wasea na itukutuku vinaka qai nona o Jiova na vakatulewa.” Levu sara ga na ka au vulica me baleta na marautaki ni soli ka.—Maciu 25:31-33; Caka. 20:35.
E vakavulici au e dua tale na tacida tagane matua me baleta na rawati ni marau nida soli ka, oya ni so na gauna ena vinakati meda dauvosovoso. E sega ni dau taleitaki keda na watina. Dua na gauna a sureti au me keirau lai vakacegu ena nona vale. E katakatataka o watina nona lai vunau, qai vakaviriki keirau ena pakete ti. A sega ni vosataki koya na tacida qo, a biuta lesu ga napakete ti. Ni oti tale e vica na yabaki, e vakalougatataki sara nona vosovoso ni a qai papitaiso o watina me iVakadinadina i Jiova.
Dua na ka na noqu vinakata meu wasea tiko ga vei ira na tamata na inuinui ni gauna se bera mai, au mani papitaiso kina kei tinaqu mai Dover ena Maji 1940. Ena Seviteba 1939 niu yabaki 16, a via lai valuti Jamani o Peritania. Ena June 1940, au duri tu ena neitou matanivale ni tavali na lori era vodo tu kina e vica na udolu na sotia e vaka mera veilecayaki tu. Era bula mai na iKarua ni Valu Levu e vakatokai na Battle of Dunkirk. Au raica vei ira na sotia qo ni sega nodra inuinui, dua na ka noqu via tukuna vei ira na Matanitu ni Kalou. Ni oti toka e dua na gauna, sa qai gasaukurotaki o Peritania. Ena veibogi, au na raici ira na kai Jamani dau vakacabote gasaukuro nira vuka toka e cake. E vaka na rorogo ni kalu na gasaukuro nira sa lulutu mai, e veivakarerei dina. Ena siga tarava eda na raica na vakacacani ni vale. Au sa qai vakadeitaka ga kina ni Matanitu ni Kalou e noqu inuinui.
TEKIVU NA BULA NI SOLI KA
Ena 1941, au digia kina na ivakarau ni bula marautaki duadua. Au vuli ta waqa ena kabani na Royal Dockyard mai Chatham, e levu era dau via cakacaka kina ni sau vinaka. Eda se kila makawa tu mai na dauveiqaravi i Jiova ni sega ni dodonu meda veivaluvaluti. Ena 1941, keimami sa kila toka kina ni sega ni vinaka me keimami cakacaka ena vanua ni buli iyaragi. (Joni 18:36) Ni caka tiko na savumarini ena vanua au cakacaka tiko kina, au vakatulewataka meu sa kua ni cakacaka, meu sa veiqaravi vakatabakidua. Na imatai ni noqu ilesilesi o Cirencester, e taoni rairai totoka ena Cotswolds.
Niu sa yabaki 18, au sega ni via curu ena mataivalu, au mani bala e valeniveivesu me ciwa na vula. Dua na ka noqu rere niu sa lokataki ena lokamu, au qai mai tu taudua yani. Sega ni bera nodra vakatarogi au na yadra kei ira na kaivesu na vu ni noqu vesu, au marautaka niu vakamacalataka vei ira noqu vakabauta.
Niu sa sere, e tukuni sara meu tomani Leonard Smith * ena cakacaka vakavunau e Kent, qo na yalava au a susu kina. Ena 1944, e tau ena taoni qo e udolu vakacaca na waqavuka vakagasaukuro. Keirau tu sara ga ena tadrua ni vanua e lewa tu o Itala kei Lodoni. Na gasaukuro cacawiwi qori era vakatokai me doodlebugs, nira vaka na ibulibuli ni manumanu somidi. Sa bau vakadomobula dina, ni sa dau mate ga na kena idini, oti ga ya sa na lutu na waqavuka qai kacabote. Keirau vakavulica e dua na vuvale eratou le lima. Eso na gauna keitou na curu ena ruku ni teveli kaukamea me keitou taqomaki kina ke kasura na vale. Ratou mani papitaiso kece na vuvale ya.
VUNAU E VANUA TANI
Ni oti na ivalu, au painia sara me rua na yabaki ena ceva kei Ailadi. Keirau sega ni kila ni duidui o Ailadi kei Igiladi. Keirau na kere icili ena veivale qai tukuna ni keirau daukaulotu, ia keirau na soli mekesini e gaunisala. Sa bau “veicalati” dina qori ena vanua vaKatolika! A vakarerei keirau e dua na tagane, au mani lai tukuna sara vua e dua na ovisa, ia e qai kaya mai, “Qori ga na ka drau na sotava.” Keirau qai lai kila e kea nodra veivakamuai na bete. Era vakavuna nodra sega ni cakacaka eso ke ra ciqoma noda ivola, keirau cemuri tale ga mai na neirau icili.
Ni keirau yaco yani ena dua na vanua, keirau raica ni vinaka me keirau lai vunau ena yalava e yawa mai na neirau icili, me keirau vunau vei ira e duidui nodra bete. Oti ya keirau na qai lai raici ira na tiko voleka. Keirau vuli iVolatabu vakatolu ena dua na macawa kei na dua na cauravou e Kilkenny, dina nira veivakarerei na dauvakacaca. Na levu ni noqu marautaka na veivakavulici, au vakatulewataka kina meu vakalewe fomu ni vuli e Kiliati.
Ni oti na vuli mai Kiliati me lima na vula, keitou lesi sara e le va ena so na yanuyanu lalai ena Caribbean Sea. Keitou biubiu mai na koro levu o Niu Yoka ena Noveba 1948 ena waqa vakalaca na Sibia, e 18 na mita na kena balavu. Dua na ka noqu marau niu se bera vakadua ni vodo waqa. Dua vei keitou o Gust Maki sa qaseta mai na soko. E vakavulici keitou ena ka me caka, me vaka na kena vakarewa se uruci na ivana ni waqa, kena vakayagataki na kabasi, kei na kena vakamuai na waqa ke coqa na cagi. E 30 na siga nona vakauta tiko na waqa o Gust ni salavata kei na cagi tataba, me yaco sara ina Bahamas.
‘ME TUKUNI ENA VEIYANUYANU TU YAWA’
E vica na vula neitou vunau tiko ena veiyanuyanu lalai kei Bahamas, oti keitou soko sara ena Leeward Islands kei na Windward Islands. Na raba ni veiyanuyanu qo e rauta ni 800 na kilomita mai na Virgin Islands volekati Puerto Rico me yaco sara i Trinidad. E lima na yabaki neitou vunau tu ena yanuyanu ribayawa era sega kina na iVakadinadina. So na gauna e taura sara e vica na macawa me keitou qai vakau se tauri meli. Ia dua na ka na neitou marau ni kacivaka na vosa i Jiova ena veiyanuyanu qo!—Jere. 31:10.
Ni keitou yaco yani ena dua na toba, era dau vakararai mai na lewenikoro, era na gole sara ga mai mera mai raici keitou. Eso era se sega ni raica vakadua na waqa vakalaca se tamata vulavula. Era veikauaitaki na lewe ni koro, era daulotu ra qai kila vinaka na iVolatabu. Era dau solia na keitou ika bulabula, pea (avocado), kei na pinati. E lailai ga na vanua ni moce ena waqa, vanua ni vakasaqa, se sava isulu, ia keitou bula rawa tiko.
Keitou na voce e vanua me keitou lai vosa vei ira na tamata ena dua na siga taucoko. Keitou na tukuna vei ira ni na dua na ivunau vakaivolatabu. Ni karobo na vanua keitou na qirita sara na lali ni waqa. Dau marautaki dina nodra yaco mai. E vaka na tatalivaliva ni kalokalo na nodra cinatabucagi nira sa siro tiko mai delana. So na gauna era dau gole mai e duanadrau, ra qai tu me yacova sara ni sa yakavi nira vakatataro. Era dau taleitaka na lagasere, keitou mani taipataka kina eso na noda sere qai veisoliyaka. Ni keitou saga me keitou kila vinaka na sere, era na tomani keitou ni veicurumaki vinaka na domodra. Sa bau gauna marautaki dina!
Ni oti e dua na vuli iVolatabu, era na tomani keitou eso na gonevuli mera lai vuli tale ena vuli iVolatabu tarava. Ni oti e vica na macawa ena dua na vanua, keitou na biubiu sara, ia keitou na kerei ira na tataleitaki mera vuli iVolatabu tiko ga kei na so me yacova ni keitou sa lesu mai. E marautaki ni so vei ira era yalodina kina.
Nikua levu vei ira na yanuyanu qo sa duri tu kina na otela, ra qai gole kina na saravanua, ia e vanua vagagalu e liu, e tu ga kina na wai drokadroka, nuku kei na veiniu. Keitou dau soko ena bogi ena veiyanuyanu. Era na vakamuria tiko neitou waqa na babale, eda na rogoca ga na kena coqa tiko na wai na muailiu ni waqa. Ni cilava na vula na dela ni wasawasa maravu qo, e vaka ga e dua na sala siliva me yaco sara ina vunilagi.
Ni oti e lima na yabaki neitou vunau tiko ena veiyanuyanu qo, keitou soko sara i Puerto Rico me sa veisau neitou waqa me vakaidini. Ni keitou yaco yani, au sotava sara e dua na tacida yalewa daukaulotu totoka o Maxine Boyd, au qai domoni koya. E guta na vunautaki ni itukutuku vinaka mai na gauna se gone kina. Ni toso na gauna, a veiqaravi sara vakadaukaulotu ena Dominican Republic me yacova ni cemuri mai kea ena 1950 ena veiliutaki ni matanitu vaKatolika. Niu kaimua, e soli vei au na ivolatara meu tiko tale e Puerto Rico me dua ga na vula. Sa voleka tale na gauna meu soko kina ena veiyanuyanu me vica na yabaki. Au mani kaya lo sara, ‘Ronald, ke o vinakata na yalewa qo, mo vuki totolo.’ Ni oti ga e tolu na macawa au sa vosaki koya, keirau qai vakamau ni oti e ono na macawa. Keirau sa daukaulotu sara e Puerto Rico, au mani sega ni vodo kina ena waqa vou.
Ena 1956 keirau tekivu veiqaravi vakaivakatawa ni tabacakacaka. Levu vei ira na mataveitacini era dravudravua, ia keirau dau marautaka na sikovi ira. Kena ivakaraitaki e tiko ena koro o Potala Pastillo e rua na vuvale iVakadinadina, ra qai levu na kena gone, au dau vakatagitaka vei ira na bitu ni vakatagi. Au mani taroga sara e dua na goneyalewa lailai o Hilda ke via tomani keirau ena vunau. E kaya: “Au via lako, ia e sega noqu ivava.” Keirau mani volia nona ivava, keitou gole vata sara. Ni keirau veisiko ena Peceli i Brooklyn kei Maxine ena 1972, e mai raici keirau e dua na tacida yalewa e se qai tuvaitutu oti ga mai Kiliati. Ni se bera ni gole ena nona ilesilesi e Ecuador e tukuna: “Drau se kilai au tiko? O au na goneyalewa lailai ya mai Pastillo a sega nona ivava.” Ya ga o Hilda! Na levu ni neitou marau, keitou sa lai veitagicaki tale!
Ena 1960 keirau lesi ena valenivolavola ni tabana e Puerto Rico, e tiko ena vale tabarua lailai mai Santurce, San Juan. Levu na itavi keirau qarava taumada kei Lennart Johnson. O Brother Johnson kei watina rau imatai ni iVakadinadina ena Dominican Republic, rau yaco yani e Puerto Rico ena 1957. E qai lai qarava o Maxine na ikere ni mekesini, dua na macawa rawa ni sivi e duanaudolu ena vakauta. E marautaka na itavi qo baleta ni nanumi ira kece era na ciqoma na kakana vakayalo.
Au marautaka na veiqaravi e Peceli, nida soli keda kina. Ia e sega tale ga ni rawarawa. Ni caka na imatai ni soqo ni veimatanitu mai Puerto Rico ena 1967, au marautaka na itavi e lesi vei au. A gole mai Puerto Rico o Nathan Knorr, a liutaka tiko na noda cakacaka na iVakadinadina ena gauna ya. E nanuma cala niu a sega ni tuvanaka na nodra vakavodoki na daukaulotu era veisiko yani. A qai vakasalataki au vakaukaua me baleta na tuvatuvanaki, e tukuna tale ga ni sega ni taleitaka na ka au cakava. Au sega ni via veiba kei koya, au raica ni sega ni donu na ka a cakava, au yalolailai kina. Ia dua tale na gauna keirau qai sota kei Brother Knorr, a sureti keirau me keirau lai kana ina nona rumu.
Mai Puerto Rico, keirau dau gole vakavica e Igiladi me keirau lai sikovi ratou mai vale. Keirau ciqoma na ka dina kei Na, ia e se bera o Ta. Ia nira gole yani eso na tacida mai Peceli mera lai vunau, o Na e dau sureti ira mera vakaicili e vale. E raica o Ta na nodra yalomalumalumu na tacida qo ni vakatauvatani kei ira na iliuliu ni lotu e dau cata. A papitaiso sara o Ta ena 1962.
A qai takali na watiqu lomani o Maxine ena 2011. Au vakanamata tu meu na sotavi koya tale ena veivakaturi. Sa na bau marautaki mada ga! Ena 58 na yabaki neirau veiwatini, keirau raica na tubu ni kedra iwiliwili na dauveiqaravi i Jiova mai Puerto Rico, oya mai na 650 ina 26,000! Ena 2013 a qai cokovata na valenivolavola ni tabana mai Puerto Rico kei Merika, au mani kerei meu lai veiqaravi e Wallkill, Niu Yoka. Au sa vaka ga e dua na kai Puerto Rico ni sa 60 na yabaki na noqu tu e ke, me vaka ga na boto lailai ni vanua qo na coqui. Ia meu sa na toso qo.
“NA KALOU E TALEITAKI KOYA E SOLI KA ENA MARAU”
Au se marautaka tu ga noqu veiqaravi e Peceli. Au sa yabaki 90 vakacaca qo, au dau veivakatawani vei ira na lewenivuvale e Peceli. E tukuni niu yaco mai Wallkill au sa raica oti e 600 vakacaca. Eso vei ira na mai raici au era via veivosakitaka nodra leqa. Eso tale era kere ivakasala me baleta nodra via marautaka na veiqaravi e Peceli. Eso tale era se qai vakawati ga era qara ivakasala me baleta na vakawati. Eso tale era lesi mera lai veiqaravi e tuba. Au dau vakarogoci ira kece, au qai dau tukuna vei ira ena gauna veiganiti: “‘Na Kalou e taleitaki koya e soli ka ena marau.’ Marautaka gona nomu veiqaravi, o cakava tiko vei Jiova.”—2 Kor. 9:7.
Noda marautaka noda veiqaravi e Peceli e vaka ga na veiqaravi ena dua tale na vanua: Mo vakasamataka na vuna e bibi kina na nomu itavi. Na ka kece e caka e Peceli e veiqaravi tabu. E yaga vua “na dauveiqaravi yalodina e vuku” me vakarautaka na kakana vakayalo vei ira na mataveitacini e vuravura raraba. (Maciu 24:45) Se mani vanua cava eda qaravi Jiova kina, eda rawa ga ni vakacaucautaki koya. Meda marautaka mada ga na ka e kerea vei keda baleta “na Kalou e taleitaki koya e soli ka ena marau.”
^ para. 13 E tiko na italanoa kei Leonard Smith ena Vale ni Vakatawa ni Epereli 15, 2012.